pythainlp/thai-wiki-dataset-v4 huggingface dataset:
ซิสติก ไฟโบรซิส

ซิสติก ไฟโบรซิส  เป็นโรคทางพันธุกรรมชนิดหนึ่งหนึ่ง ส่งผลให้ปอดทำงานผิดปกติ อวัยวะอื่น ๆ ที่ผิดปกติด้วยได้แก่ ตับอ่อน ตับ ไต และลำไส้ ในระยะยาวผู้ป่วยจะมีอาการหายใจลำบาก มีเสมหะปริมาณมากทำให้ไอมาก และเกิดปอดติดเชื้อได้บ่อย อาการอื่น ๆ ที่อาจพบได้ ได้แก่ ไซนัสอักเสบ การเจริญเติบโตช้า อุจจาระเป็นมัน นิ้วมือนิ้วเท้ามีลักษณะปุ้ม และเป็นหมันในผู้ป่วยชาย ผู้ป่วยมักมีอาการและความรุนแรงที่แตกต่างกันไปในแต่ละราย
โรคนี้ถ่ายทอดทางพันธุกรรมแบบออโตโซมลักษณะด้อย เกิดจากการกลายพันธุ์ในยีนทั้งสองชุดที่ทำหน้าที่สร้างโปรตีนที่ชื่อว่าซีเอฟทีอาร์ หากมีการกลายพันธุ์ในยีนนี้เพียงชุดเดียวจะเป็นพาหะ และไม่มีอาการของโรค ซีเอฟทีอาร์มีหน้าที่สำคัญในการสร้างสารคัดหลั่ง ได้แก่ เหงื่อ สารคัดหลั่งในทางเดินอาหาร และมูกต่างๆ เมื่อซีเอฟทีอาร์ไม่ทำงาน สารคัดหลั่งเหล่านี้จะมีลักษณะที่เหนียวข้นผิดปกติ การวินิจฉัยทำได้โดยการตรวจเหงื่อ และการตรวจพันธุกรรม ในบางประเทศจะมีการตรวจคัดกรองโรคนี้ในทารกแรกเกิดทุกคน
ปัจจุบันยังไม่มีวิธีรักษาโรคนี้ให้หายขาด การเกิดปอดติดเชื้อในแต่ละครั้งสามารถรักษาได้โดยใช้ยาปฏิชีวนะ ทั้งแบบกิน แบบพ่น และแบบฉีดเข้าหลอดเลือดดำ ในบางกรณีอาจต้องให้ผู้ป่วยใช้ยาปฏิชีวนะ เช่น อะซิโทรมัยซินต่อเนื่องระยะยาว การพ่นด้วยน้ำเกลือเข้มข้นและยาซาลบูทามอลอาจมีประโยชน์ในขณะที่มีอาการทางระบบหายใจ ในรายที่การทำงานของปอดแย่ลงมากอาจต้องทำการผ่าตัดปลูกถ่ายปอดใหม่ การรักษาอื่นที่มีความสำคัญโดยเฉพาะในผู้ป่วยอายุน้อยคือการใช้เอนไซม์ทดแทนเอนไซม์จากตับอ่อน และการเสริมวิตามินชนิดที่ละลายในไขมัน การใช้เทคนิกระบายเสมหะจากทางเดินหายใจ เช่น การทำกายภาพปอด มีประโยชน์ในระยะสั้น แต่ประโยชน์ในระยะยาวยังไม่เป็นที่ชัดเจน อายุขัยโดยเฉลี่ยของผู้ป่วยโรคนี้ในประเทศที่พัฒนาแล้วอยู่ที่ 42-50 ปี ผู้เสียชีวิตส่วนใหญ่เสียชีวิตจากอาการทางปอด
โรคนี้พบได้บ่อยที่สุดในคนเชื้อชาติยุโรปเหนือ โดยพบได้ประมาณ 1 คน ในทารกแรกเกิด 3,000 คน คนเชื้อชาตินี้โดยทั่วไปประมาณ 1 ใน 25 คน จะเป็นพาหะของโรคนี้ โรคนี้พบได้น้อยในคนเชื้อชาติเอเชียและแอฟริกัน ในเอเชียจะพบผู้ป่วยโรคนี้ 1 ราย ต่อ 100,000 ทารกคลอดมีชีวิต มีการบรรยายถึงโรคนี้เอาไว้เป็นการเฉพาะครั้งแรกเมื่อ ค.ศ. 1938 โดยโดโรธี แอนเดอร์เซน ส่วนคำบรรยายถึงอาการป่วยที่เข้าได้กับโรคนี้พบได้ย้อนไปถึง ค.ศ. 1595 ชื่อ "ซิสติก ไฟโบรซิส" หมายถึงลักษณะทางพยาธิวิทยาที่พบในตับอ่อน ซึ่งจะพบว่ามีเนื้อเยื่อพังผืด (ไฟโบรซิส) และถุงน้ำ (ซิสต์) อยู่ภายใน
สาเหตุ.
ซิสติก ไฟโบรซิสเกิดจากการกลายพันธุ์ของยีน CFTR (cystic fibrosis transmembraneconductance regulator) โดยการกลายพันธุ์ที่พบบ่อยที่สุดคือการกลายพันธุ์แบบ ΔF508 ซึ่งเป็นการหลุดหายของนิวคลีโอไทด์สามตัว ทำให้ไม่มีการแปลรหัสเป็นกรดอะมิโนฟีนิลอะลานีน (F) ที่ตำแหน่งที่ 508 ของโปรตีนนี้ การกลายพันธุ์นี้เป็นสาเหตุประมาณ 66-70% ของผู้ป่วยโรคนี้ทั้งหมดทั่วโลก และประมาณ 90% ของผู้ป่วยโรคนี้ในสหรัฐอเมริกา อย่างไรก็ดียังมีการกลายพันธุ์อีกกว่า 1500 แบบ ที่ทำให้เกิดซิสติก ไฟโบรซิสได้ คนปกติส่วนใหญ่มียีน CFTR ที่ทำงานได้เป็นปกติอยู่สองชุด (สองอัลลีล) แม้จะมียีนนี้ที่ทำงานได้ปกติเพียงอันเดียวก็ไม่ทำให้คนคนนั้นมีอาการของโรค โดยจะเป็นโรคก็ต่อเมื่อไม่มีอัลลีลใดเลยที่สามารถสร้างโปรตีน CFTR ได้ จึงถือว่าซิสติก ไฟโบรซิส เป็นโรคที่ถ่ายทอดทางพันธุกรรมแบบออโตโซมลักษณะด้อย (autosomal recessive)
นกกีวีสีน้ำตาล

นกกีวีสีน้ำตาล หรือ นกกีวีสีน้ำตาลใต้ หรือ นกกีวีธรรมดา (ชื่อวิทยาศาสตร์: "Apteryx australis") เป็นนกกีวีชนิดหนึ่ง จัดเป็นนกกีวีชนิดที่รู้จักกันมากที่สุด
มีรูปร่างลักษณะทั่วไปเหมือนกับนกกีวีสีน้ำตาลเกาะเหนือ ("A. mantelli") ที่ถูกแยกชนิดกันชัดเจนเมื่อปี ค.ศ. 2000 คือ มีขนปกปุยปกคลุมลำตัวสีน้ำตาล จะงอยปากแหลมยาว ปีกมีขนาดสั้นซ่อนอยู่ภายใต้ขนที่หนา พบกระจายพันธุ์เฉพาะเกาะใต้ของนิวซีแลนด์ ตั้งแต่บริเวณทิศใต้จนถึงทิศตะวันตก และยังสามารถพบได้ในพื้นที่ที่ราบสูง โดยแบ่งออกได้เป็น 2 ชนิดย่อย คือ
นกกีวีสีน้ำตาล เป็นนกที่มีอายุขัยได้ถึง 30 ปี และเป็นนกที่มีขนาดของไข่ใหญ่ที่สุดในบรรดานกทั้งหมดเมื่อกับขนาดลำตัว ไข่ของนกกีวีมีขนาดใหญ่กว่าไข่ไก่ถึง 6 เท่า มีน้ำหนักถึง 1 ปอนด์ และเมื่อตัวเมียตั้งท้อง ไข่ในช่องท้องเมื่อมีการพัฒนาจะค่อย ๆ ใหญ่ขึ้นเรื่อย ๆ จนกระทั่งดันอวัยวะภายในของนกตัวเมียจนทิ่มกับกระดูก และท้องโย้จนแทบติดกับพื้นดิน ซึ่งนกตัวเมียจะได้รับความเจ็บปวดมาก จนบางครั้งต้องลงไปแช่ตัวในน้ำ ตัวเมียใช้ระยะเวลาการตั้งท้องนานเพียง 2 สัปดาห์ โดยวางไข่ครั้งละ 1 ฟอง ซึ่งตัวผู้จะทำหน้าที่เป็นผู้ฟัก โดยใช้ระยะเวลานานกว่า 80 วัน หรือ 3 เดือน เท่ากับการตั้งท้องของสัตว์เลี้ยงลูกด้วยนมขนาดเท่ากันโดยเฉลี่ย ลูกนกเมื่อฟักออกมา ยังไม่ต้องกินอาหาร เนื่องจากมีถุงไข่แดงติดกับตัวมาด้วย ลูกนกกีวีเมื่อฟักออกมาจะมีขนปกคลุมทั้งตัวแตกต่างจากนกจำพวกอื่นอย่างชัดเจน นกกีวีตัวเมียหนึ่งตัวจึงสามารถมีลูกได้ทั้งหมด 30 ตัวตลอดอายุขัย และตัวผู้ขณะที่ฟักไข่ ในบางครั้งที่ต้องออกหาอาหาร ไข่จะไม่ได้รับความอบอุ่น ความหนาวเย็นของอากาศจะซึมแทรกเข้าไปในไข่ ซึ่งอุณหภูมิแบบนี้จะส่งผลต่อพัฒนาการของตัวอ่อนที่อยู่ภายใน แต่สำหรับนกกีวีสีน้ำตาลแล้ว ช่วงเวลานั้นตัวอ่อนจะหยุดพัฒนาการได้นานราว 1 ชั่วโมง
นอกจากนี้แล้ว อุณหภูมิโดยปกติในร่างกายของนกกีวีสีน้ำตาลจะอยู่ที่ 7 องศาฟาเรนไฮน์ นับว่าต่ำที่สุดในบรรรดานกทั้งหมด เนื่องจากต้องการเก็บความอบอุ่นไว้ในร่างกาย เมื่อต้องอาศัยอยู่ในป่าที่มีความหนาวเย็น
นกกีวีสีน้ำตาล เป็นสัตว์ขี้ตื่น ขี้อาย มักชอบหลบตัวในพุ่มไม้ อันเป็นสัญชาตญาณที่ตกทอดมาในพันธุกรรมตั้งแต่ยุคก่อนประวัติศาสตร์เพื่อหลบหนีสัตว์นักล่าหรือสัตว์กินเนื้อ เช่น สโทธ ซึ่งเป็นชนิดพันธุ์ต่างถิ่น อันเป็นภัยคุกคาม นกกีวีสีน้ำตาลอาศัยอยู่ในโพรงที่ขุดขึ้นบนพื้นดิน และมีการป้องกันตัวด้วยการกระโดดถีบด้วยอุ้งตีน
ช้างศึก

ช้างศึก  คือ ช้างที่มนุษย์ฝึกปรือและควบคุมเพื่อการต่อสู้ ช้างศึกใช้เป็นหลักในการบุกข้าศึก ทำลายสิ่งกีดขวางของข้าศึก หรือสร้างความหวาดกลัวให้แก่ข้าศึก หน่วยทหารที่ขี่ช้างในการรบเรียกว่า หน่วยทหารช้าง (elephantry)
มีการใช้งานช้างศึกเป็นครั้งแรกในอินเดีย แล้วแพร่หลายไปทั่วเอเชียตะวันออกเฉียงใต้ ก่อนจะไปสู่แถบตะวันตกในเมดิเตอร์เรเนียน อะเล็กซานเดอร์มหาราช (Alexander the Great) ผู้นำแมซิดอน (Macedon) เคยปะทะกับช้างศึกเปอร์เซียในคราวพิชิตจักรวรรดิอะคีเมนิด (Achaemenid Empire) และต้องเผชิญช้างศึกอีกครั้งในคราวรบกับอินเดียช่วง 327–325 ก่อนคริสตกาล ช้างศึกยังมีการใช้งานครั้งสำคัญในโลกตะวันตกอีก คือ ในสงครามของพิรัสแห่งอีไพรัส (Pyrrhus of Epirus) กษัตริย์กรีก ช่วง 280–275 ก่อนคริสตกาล และในสงครามพิวนิกครั้งที่สองของแฮนนิบัล (Hannibal) แม่ทัพคาร์ทิจโบราณ (Ancient Carthage) ช่วง 218–201 ก่อนคริสตกาล อนึ่ง กองทัพสมัยเฮลเลนิสต์ (Hellenistic armies) แห่งราชอาณาจักรทอเลมี (Ptolemaic Kingdom) กับจักรวรรดิซิลูซิด (Seleucid Empire) ยังรบกันโดยใช้ช้างศึกในบางครั้ง นอกจากนี้ ช้างศึกยังใช้ในรัฐโบราณทางเอเชียตะวันออก โดยเฉพาะในจามปาของเวียดนาม และในเว่ย์ตะวันตกและฮั่นใต้ของจีนโบราณ
ช้างศึกมีบทบาทสำคัญในการรบบางคราวแห่งยุคโบราณ แต่ครั้นถึงมัชฌิมยุค (Middle Ages) ก็เริ่มมีการใช้งานน้อยลง จนเมื่อต้นสมัยปัจจุบัน อาวุธปืนแพร่หลายมากขึ้น ช้างศึกจึงมีบทบาทจำกัดอยู่ในทางวิศวกรรมและใช้แรงงานที่ไม่เกี่ยวกับการรบ หรือใช้ในทางพิธีการ กระนั้น ช้างศึกยังใช้ในการรบต่อไปในบางส่วนของโลก เช่น ไทยและเวียดนาม แม้เข้าสู่คริสต์ศตวรรษที่ 19 แล้ว
สวนหลวงสตัดลีย์

สวนหลวงสตัดลีย์  เป็นมรดกโลกทางวัฒนธรรมที่ตั้งอยู่ในมณฑลยอร์กเชอร์ แคว้นอังกฤษ สหราชอาณาจักร มีพื้นที่ทั้งหมด 323 ไร่ (800 เอเคอร์) โดยยูเนสโกได้บันทึกในชื่อ "Studley Royal Park including the Ruins of Fountains Abbey" ในฐานะมรดกทางวัฒนธรรมร่วมกับฟาวน์ทินส์แอบบีย์ 
จุดสำคัญ.
ฟาวน์ทินส์แอบบีย์.
ฟาวน์ทินส์แอบบีย์  เป็นแอบบีย์โรมันคาทอลิกสังกัดคณะซิสเตอร์เชียน ก่อตั้งในปี พ.ศ. 1675 และยุบแอบบีย์ลงโดยพระเจ้าเฮนรีที่ 8 แห่งอังกฤษ ในปัจจุบันฟาวน์ทินส์แอบบีย์เหลือแต่ซากปรักหักพังบางส่วน แต่ยังได้รับการรักษาอยู่ในสภาพที่ดีที่สุดในแคว้นอังกฤษ 
ห้องโถงแจโคบีแอ็นฟาวน์ทินส์.
ห้องโถงแจโคบีแอ็นฟาวน์ทินส์  เป็นห้องโถงที่สร้างโดยหินบางส่วนจากแอบบีย์ โดยในห้องโถงถูกดัดแปลงเพื่อให้ได้ใช้ประโยชน์ำด้อย่างมาก เช่น ศาล ห้องโถงแห่งนี้มีพื้นที่ทั้งหมด 500 เอเคอร์
โบสถ์เซนต์แมรี.
โบสถ์เซนต์แมรี  เป็นโบสถ์สถาปัตยกรรมฟื้นฟูกอธิค ก่อตั้งในปี พ.ศ. 2420 โดยครอบครัวของจอร์จ โรบินสัน สร้างจากหินปูนสีเทา 
เหตุผลที่ได้รับคัดเลือกเป็นมรดกโลก.
สวนหลวงสตัดลีย์กับฟาวน์ทินส์แอบบีย์ได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 10 เมื่อวันที่ 24 พฤศจิกายน - 28 พฤศจิกายน พ.ศ. 2529 ที่ปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังนี้
ซานมารีโน (เมือง)

ซานมารีโน  เป็นเมืองหลวงของประเทศซานมารีโน ตั้งอยู่บนเชิงลาดด้านตะวันตกของภูเขาตีตาโน (Monte Titano) ซึ่งเป็นจุดสูงสุดของประเทศ ซานมารีโนเป็นเมืองใหญ่อันดับสามของประเทศ รองจากเมืองโดกานาและเมืองบอร์โกมัจโจเร เมืองนี้มีพื้นที่ 7.09 ตารางกิโลเมตร มีประชากร 4,061 คน
อะเพลซวิทโนเนม

อะเพลซวิทโนเนม  เป็นเพลงโดยไมเคิล แจ็กสัน นักร้องชาวอเมริกัน ซึ่งเผยแพร่บนอลับั้นหลังเสียชีวิตอันที่สองที่มีชื่อว่า "Xscape" (2014) มีการเผยแพร่ตัวอย่างเพลง 24 วินาทีบนเว็บไซต์ TMZ.com ในวันที่ 16 กรกฎาคม ค.ศ. 2009 หลังไมเคิล แจ็กสันเสียชีวิต 3 สัปดาห์ ส่วนเพลงฉบับเต็มรั่วไหลในโลกออนไลน์เมื่อวันที่ 3 ธันวาคม ค.ศ. 2013 ชื่อแทร็กนี้อิงจาก "อะฮอร์สวิทโนเนม" เพลงฮิตใน ค.ศ. 1972 โดยวงร็อก อเมริกา ในช่วงเวลาที่มีการรั่วไหล ทางอเมริกากล่าวว่าตน "ได้รับเกียรติ" ที่ไมเคิล แจ็กสันได้เลือกตัวอย่างเพลงของตน
มีการกล่าวอ้างว่ามีเพลงที่ไม่เคยได้วางจำหน่ายที่รอวันเผยแพร่หลายปีถึง "หลายสิบ" เพลง ต่อมาได้นำเพลงนี้มาทำใหม่โดยโปรดิวเซอร์ชาวนอร์เวย์ StarGate ใน "Xscape" ร่วมกับรุ่นต้นฉบับ "อะเพลซวิทโนเนม" ได้รับการเผยแพร่ใน urban adult contemporary รายการวิทยุสัญชาติอเมริกันในวันที่ 12 สิงหาคม ค.ศ. 2014
ภูมิหลัง.
ในวันที่ 25 มิถุนายน ค.ศ. 2009 ไมเคิลแจ็กสันเสียชีวิตตามที่ได้รับรายงานในเบื้องต้นว่าเกิดอาการหัวใจหยุดเต้น อย่างไรก็ตาม ภายหลังมีการกำหนดว่าเขาเสียชีวิตจากการกินโปรโพฟอลและลอราเซแพมเกินขนาด และจัดให้การเสียชีวิตของเขาเป็นฆาตกรรม จากนั้นในวันที่ 16 กรกฎาคม ค.ศ. 2009 เว็บไซต์ข่าวที่มีชื่อเสียง TMZ.com ซึ่งเป็นสื่อแรกที่รายการการเสียชีวิต ได้ปล่อยตัวอย่างเพลง 24 วินาที จากเพลงที่ไม่ได้เผยแพร่ชื่อ "อะเพลซวิทโนเนม" แทร็กนี้อิงจากซิงเกิลอันดับหนึ่งชื่อ "อะฮอร์สวิธโนเนม" ของวงอเมริกาใน ค.ศ. 1972 แจ็กสันได้รับอนุญาตให้ใช้เพลงนี้ตามกฎหมาย ทาง "St. Louis Post-Dispatch" ระบุว่าสองเพลงนี้ "เกือบจะเหมือนกัน" ไม่มีใครทราบว่ามีการบันทึกเพลงตอนไหน ถึงแม้ว่าแจ็กสันและอเมริกาจะมีผู้จัดการคนเดียวกัน (เชื่อว่าเป็น Jim Morey) ในช่วงปลายคริสต์ทศวรรษ 1980 ถึงปลายคริสต์ทศวรรษ 1990
คำวิจารณ์ที่สำคัญ.
Joe Levy จาก "Billboard" เรียกเพลงนี้เป็น "หัวใจ" ของอัลบั้ม Meggie Morris จาก "Renowned for Sound" เรียกแทร็กนี้ว่า "ไม่เป็นที่รู้จัก และในขณะเดียวกันก็คุ้นเคย ทำให้เกิดเสียงที่ย้อนยุคและคลาสสิกมากกว่าพ้นสมัย" อย่างไรก็ตาม Nekesa Mumbi Moody จาก Yahoo! กล่าวว่า "อะเพลซวิทโนเนม" "มีจังหวะและเสียงเหมือนกันกับเพลง 'Leave Me Alone' จากยุค 'Bad' และมีเนื้อเพลงที่อ่อน: เราสามารถบอกได้ว่าทำไมแจ็กสันถึงทิ้งมันไว้บนพื้นห้องตัดต่อ"
คำตอบรับจากอเมริกา.
ดิวอี บันเนลล์ และเจอร์รี เบกลีย์ สองสมาชิกจากวงอเมริกา แสดงความขอบคุณของพวกเขาที่มีต่อแจ็กสันในการเลือกเพลงของตนเป็นแม่แบบดนตรีสำหรับ "อะเพลซวิทโนเนม" ในคำให้การที่ MTV นักดนตรียังแสดงความเสียใจที่แฟน ๆ ของแจ็กสันไม่ได้ยินรุ่นที่เสร็จสมบูรณ์ขณะที่แจ็กสันยังมีชีวิตอยู่:
เรารู้สึกเป็นเกียรติที่ไมเคิล แจ็กสันเลือกที่จะบันทึกไว้ และเราประทับใจกับคุณภาพของแทร็ก เรายังหวังว่ามันจะได้รับการปล่อยตัวในเร็ว ๆ นี้ เพื่อให้ผู้ฟังเพลงทั่วโลกสามารถฟังเพลงทั้งหมด และได้สัมผัสกับความสามารถที่เปรียบมิได้ของไมเคิล แจ็คสันอีกครั้ง [...] ไมเคิล แจ็คสันจริง ๆ ได้รับความยุติธรรม (did it justice) และเราหวังอย่างแท้จริงหวังว่าแฟน ๆ ของเขาและแฟน ๆ ของเราจะได้ฟังมันทั้งหมด เจ็บปวดเสียจริง
บันเนลล์ยังให้ความเห็นเพิ่มเติมว่าเขามี "ความภาคภูมิใจในความจริงที่ [แจ็กสัน] ได้บันทึกไว้ มันเป็นเวอร์ชันที่ดี และอนุพันธ์ที่น่าสนใจของเพลงเดิมที่ผมเขียนขึ้นมา" บันเนลล์กล่าวว่า เขาและเบกลีย์ได้ "ปกปิดความจริง" เกี่ยวกับอนาคตของเนื้อหาที่ยังไม่เผยแพร่ของแจ็กสัน
รายการเพลง.
หมายเหตุ
ปลาเอิน

ปลาเอิน หรือ ปลายี่สก  เป็นชื่อสกุลปลาน้ำจืดจำพวกหนึ่ง ในวงศ์ปลาตะเพียน (Cyprinidae) ใช้ชื่อสกุล "Probarbus" (/โพร-บาร์-บัส/)
อองรี เอมิล โซวาค นักมีนวิทยาชาวฝรั่งเศสเป็นผู้บรรยายลักษณะทางอนุกรมวิธานของปลาสกุลนี้ในปี ค.ศ. 1880 และในปีถัดมาได้กลับมาบรรยายเพิ่มเติมอีกครั้งหนึ่ง โดยปลาที่เป็นต้นแบบมีความยาว 34 และ 53 เซนติเมตร ตามลำดับ ลักษณะที่สำคัญอีกประการ คือ มีฟันที่ลำคอหนึ่งแถว จำนวนทั้งหมดสี่ซี่ มีหนวดที่ริมฝีปากบนหนึ่งคู่ ครีบหลังมีก้านครีบแขนงเก้าก้าน ก้านครีบเดี่ยวของครีบหลังสั้น แข็ง และมีขอบเรียบ ตามลำตัวมีเส้นขีดตามแนวนอนแตกต่างกันออกตามแต่ละชนิด
จัดเป็นปลาที่มีขนาดใหญ่อีกจำพวกหนึ่งในวงศ์นี้ โดยขนาดเมื่อโตเต็มที่อาจยาวได้ถึง 135 เซนติเมตร ปลาตัวเมียเมื่อถึงฤดูวางไข่อาจมีน้ำหนักตัวถึง 36 กิโลกรัม โดยช่วงที่ไข่สุกพร้อมที่จะถูกปล่อยออกมาผสมกับน้ำเชื้อของตัวผู้อยู่ในช่วงปลายปีจนถึงต้นฤดูร้อนของปีถัดมา 
มีการกระจายพันธุ์อยู่ในลุ่มแม่น้ำโขงและที่ราบลุ่มภาคกลางของประเทศไทย และมีพบได้ที่แม่น้ำปะหัง ในมาเลเซียอีกด้วย 
เป็นปลาที่มีรสชาติอร่อยมาก จึงถูกจับจนใกล้จะสูญพันธุ์แล้วในธรรมชาติ แต่ปัจจุบันสามารถเพาะขยายพันธุ์ได้แล้วด้วยวิธีการผสมเทียม 
มีชื่อที่สามเหลี่ยมทองคำ จังหวัดเชียงราย เรียกว่า "ปลาเสือ"
ตึกช้าง

ตึกช้าง  เป็นตึกระฟ้าแห่งหนึ่งซึ่งตั้งอยู่บนถนนพหลโยธิน แขวงจอมพล เขตจตุจักร ใกล้กับแยกรัชโยธิน ในเขตธุรกิจทางตอนเหนือของกรุงเทพมหานคร และเป็นอาคารที่มีชื่อเสียงในเอกลักษณ์ของช้าง ตึกแห่งนี้ คือ ความร่วมมือระหว่าง ศ.ดร.อรุณ ชัยเสรี และสถาปนิก นายองอาจ สาตรพันธุ์ ศิลปินแห่งชาติ สาขาทัศนศิลป์ ด้านสถาปัตยกรรมร่วมสมัย เป็นอาคารสูง 32 ชั้น สูง 102 เมตร (335 ฟุต) และสร้างเสร็จใน พ.ศ. 2540 (ค.ศ. 1997)
ตึกช้างได้รับรางวัลอันดับ 4 สำหรับตึกระฟ้าที่มีเอกลักษณ์ของโลก 20 อันดับ โดย CNNgo ในเดือนกุมภาพันธ์ พ.ศ. 2554 (ค.ศ. 2011) แต่ต่อมาถูกจัดอยู่ใน 24 ตึกที่มีรูปทรงแปลกประหลาดและน่าเกลียดที่สุดในโลก โดยเว็บไซต์ด้านการออกแบบและสถาปัตยกรรมชื่อดังจากอเมริกาอย่าง www.architecturaldigest.com ในเดือนสิงหาคม พ.ศ. 2566 (ค.ศ.2023) เพราะโครงสร้างของอาคารไม่ได้ส่งเสริมความเป็นสถาปัตยกรรมไทยมากนัก
แนวคิด.
ตึกช้างมีแนวคิดการออกแบบมาจากพื้นฐานที่ว่า อาคารนี้เป็นอาคารประเภทอาคารสำนักงานและพักอาศัยรวม เป็นอาคารขนาดใหญ่พิเศษ รูปลักษณ์ของอาคารถูกบังคับตามพื้นที่ดินที่มีลักษณะยาวเป็นเส้นก๋วยเตี๋ยว ด้วยกฎหมายและความต้องการของเจ้าของโครงการ คือ ศ.ดร.อรุณ โดยเริ่มแรกอาคารถูกแบ่งออกเป็น 3 ทาวเวอร์ เนื่องจากต้องการพื้นที่ขายมากจึงจำเป็นต้องเชื่อม 3 ทาวเวอร์เข้าด้วยกัน แต่ด้วยข้อกำหนดเรื่องพื้นที่เปิดโล่ง จึงทำให้เชื่อมอาคารได้เพียงส่วนบนและเกิดช่องว่างขนาดใหญ่ 2 ช่อง ต่อมา ศ.ดร.อรุณ เห็นว่าอาคารมีลักษณะคล้ายช้างและส่วนตัวท่านชื่นชอบช้างอยู่แล้ว อาจารย์องอาจจึงออกแบบตกแต่งส่วนของอาคารเพิ่ม เพื่อให้เหมือนช้างจริงๆ
รายละเอียดของอาคาร.
ตึกช้างประกอบด้วย 7 ส่วน
มกุฎสาธารณรัฐ

มกุฎสาธารณรัฐ  คือรูปแบบของราชาธิปไตยภายใต้รัฐธรรมนูญ ซึ่งบทบาทของพระมหากษัตริย์เป็นในทางพิธีการ และพระราชอำนาจทุกอย่างถูกจำกัดโดยขนบธรรมเนียมและโดยกฎหมายในลักษณะที่พระองค์มีพระราชวินิจฉัยเหนือประเด็นทางการเมืองและกฎหมายเพียงเล็กน้อยหรืออาจไม่มีเลยก็ได้ โดยวาทกรรมนี้ถูกใช้อธิบายการปกครองในหลายรัฐ เช่น ราชอาณาจักรนอร์เวย์ หรือบางประเทศในอาณาจักรในเครือจักรภพ วาทกรรมนี้ยังสามารถใช้หมายถึงประเทศที่ปกครองแบบราชาธิปไตยอย่างเป็นทางการ แต่ประชาชนถือสิทธิ์ในการปกครองด้วยความเป็นพลเมืองเหนือประเด็นต่างๆ ของชาติ ซึ่งอาจจะถูกนำไปใช้กับประเทศราชาธิปไตยภายใต้รัฐธรรมนูญที่ซึ่งพระประมุขมีพระราชอำนาจส่วนพระองค์ต่อการเมืองเพียงเล็กน้อย หรือไม่ว่าพระราชอำนาจตกเป็นของหน่วยงานรัฐก็ตาม
นิยาม.
ไม่มีคำนิยามใดนิยามคำว่ามกุฏสาธารณรัฐ ในเมื่อระบอบราชาธิปไตยใต้รัฐธรรมนูญแท้จริงแล้วก็คือระบอบมกุฏสาธารณรัฐ และสำนักต่างๆ ก็ใช้อธิบายระบอบนี้กับราชาธิปไตยต่างกันออกไป เช่น เจมส์ ไบรซ์ เขียนในปี ค.ศ. 1921 ว่า "ข้าพเจ้าเข้าใจระบอบราชาธิปไตยในตัวไม่ใช่ในชื่อของมัน "กล่าวคือ" ไม่ใช่รัฐที่ประมุขสูงสุดถูกเรียกว่ากษัตริย์หรือจักรพรรดิ แต่เป็นรัฐที่ซึ่งพระราชประสงค์ส่วนพระองค์ของกษัตริย์ยังคงมีผลต่อรัฐบาลอย่างโดดเด่นที่สุด ดังนั้นราชาธิปไตยอย่างเช่นของนอร์เวย์คือมกุฏสาธารณรัฐโดยแท้ จะกล่าวว่านอร์เวย์เป็นสาธารณรัฐประชาธิปไตยก็คงไม่ผิดนัก ราชาธิปไตยเคยมีอยู่ในรัสเซียก่อน ค.ศ. 1917, ในตุรกีก่อน ค.ศ. 1905, ฐานะน้อยลงมาในเยอรมนี และของออสเตรีย-ฮังการีจนกระทั่งปี ค.ศ. 1918 ราชาธิปไตยจึงเป็นดังอำนาจที่รับรู้ได้ของการจัดการควบคุมกิจการต่างๆ ของรัฐ"
คณะกรรมธิการที่ปรึกษาสาธารณรัฐออสเตรเลียถูกจัดตั้งขึ้นในปี ค.ศ. 1993 โดย พอล คีตติง ผู้ต่อมาดำรงตำแหน่งนายกรัฐมนตรีแห่งออสเตรเลีย ได้ให้นิยามแก่ประเทศว่าเป็นมกุฏสาธารณรัฐโดยกล่าวว่า "รัฐที่ซึ่งอำนาจอธิปไตยสถิตย์อยู่ในประชาชน และที่ซึ่งสำนักงานรัฐทุกแห่งยกเว้นส่วนปลายสุดของระบบ เต็มไปด้วยบุคคลซึ่งมาจากอำนาจทั้งทางตรงและทางอ้อมของประชาชน" ดังนั้น "มันอาจจะฟังดูเหมาะสมหากจะกล่าวถึงออสเตรเลียว่าเป็น 'มกุฏสาธารณรัฐ'"
อาณาจักรในเครือจักรภพ.
วาทกรรม "มกุฎสาธารณรัฐ" ถูกใช้ในอรรถาธิบายนี้โดยกลุ่มผู้สนับสนุนระบอบกษัตริย์ในประเทศเครือจักรภพ เช่นที่เครือรัฐออสเตรเลียถูกเรียกขานว่าเป็นมกุฎสาธารณรัฐ นักประพันธ์และนักเขียนเรียงความอย่างเอช. จี. เวลส์ ใช้วาทกรรมนี้อธิบายสหราชอาณาจักร หรือที่อัลเฟรด เทนนีสัน กล่าวไว้ในร้อยกรอง "ไอดีลส์ออฟเดอะคิง" ("Idylls of the King") ของเขา
หมายเหตุ.
<templatestyles src="Reflist/styles.css" />
ปลาหลดหิน

ปลาหลดหิน หรือ ปลาไหลมอเรย์ธรรมดา  เป็นสกุลของปลาทะเลจำพวกปลาไหลมอเรย์ (Muraenidae) จัดอยู่ในสกุล "Gymnothorax" (/จิม-โน-โท-แร็ก/)
จัดเป็นปลาไหลแท้ที่อาศัยอยู่ในทะเล โดยหลบซ่อนอยู่ตามโพรงหินปะการัง กินอาหารจำพวกปลา, กุ้ง หรือปู มีฟันและกรามที่แข็งแรง มีขนาดความยาวตั้งแต่ 1.5 เมตร จนถึงขนาดเล็กเพียง 1–2 ฟุต มีเพียงไม่กี่ชนิดเท่านั้นที่พบได้ในน้ำกร่อยหรือน้ำจืดสนิท
การจำแนก.
"Gymnothorax" มาจากภาษากรีกโบราณ คำว่า γυμνός (จิมโน) หมายถึง "เปลือย" และ θώραξ (โทแร็กส์) หมายถึง "หน้าอก" หรือ "ทับทรวง"
โคมากิ

โคมากิ  เป็นนครแห่งหนึ่งที่ตั้งอยู่ในจังหวัดไอจิ ภูมิภาคชูบุ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มิถุนายน ค.ศ. 2025 ประมาณ 144,875 คน มีความหนาแน่นของประชากร 2,307 คนต่อตารางกิโลเมตร
ภูมิศาสตร์.
โคมากิตั้งอยู่ใจกลางที่ราบโนบิ ทางตะวันตกตอนกลางของจังหวัดไอจิ และอยู่ทางเหนือของนครนาโงยะ เส้นขอบฟ้าของเมืองถูกครอบงำด้วยภูเขาโคมากิ ซึ่งมีปราสาทโคมากิตั้งอยู่บนยอดเขา
ภูมิอากาศ.
โคมากิมีสภาพภูมิอากาศแบบร้อนชื้นในฤดูร้อน และฤดูหนาวค่อนข้างอบอุ่น (จำแนกตามสภาพภูมิอากาศแบบเคิปเปินว่าเป็นแบบ Cfa) อุณหภูมิเฉลี่ยทั้งปีอยู่ที่ประมาณ 15.7°C ปริมาณน้ำฝนเฉลี่ยต่อปีประมาณ 1,769 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดจะอยู่ในเดือนสิงหาคมที่ประมาณ 28.1°C และต่ำสุดในเดือนมกราคมที่ประมาณ 4.2°C
ประชากร.
จากข้อมูลสำมะโนประชากรของประเทศญี่ปุ่น พบว่าจำนวนประชากรของเมืองโคมากิเพิ่มขึ้นอย่างรวดเร็วในช่วง 60 ปีที่ผ่านมา
ศิรศักดิ์ อิทธิพลพาณิชย์

ศิรศักดิ์ อิทธิพลพาณิชย์ ชื่อเล่น ปิงปอง (เกิด 18 พฤษภาคม พ.ศ. 2520) เป็นนักร้อง นักดนตรี และนักแต่งเพลง ชาวไทย เจ้าของฉายา "เจ้าพ่อเพลงประกอบละคร" 
ประวัติ.
ศิรศักดิ์เป็นบุตรของศิริพันธ์ สรรคบุรานุรักษ์ มารดา สำเร็จการศึกษาจากโรงเรียนเทพศิรินทร์ และศึกษาต่อที่คณะครุศาสตร์ จุฬาลงกรณ์มหาวิทยาลัย
เข้าสู่วงการเพลงในช่วงราวปี พ.ศ. 2542 โดยได้เริ่มร้องเพลงประกอบละคร "เพื่อนร้างบนทางรัก" ในเพลง "ฉันเลือกเอง" และเพลงประกอบโฆษณาโค้กแต่ก็ยังไม่มีชื่อเสียง จากนั้นสราวุธ เลิศปัญญานุช นักแต่งเพลงชื่อดัง ซึ่งเป็นรุ่นพี่ที่มหาวิทยาลัยเดียวกับศิรศักดิ์ โดยขณะนั้นได้เป็นผู้แต่งเพลงให้กับค่ายเอ็กแซ็กท์ ได้มาเรียกตัวศิรศักดิ์ให้ไปร้องเพลง "แทนใจ" ซึ่งเป็นเพลงประกอบละครเรื่อง "เพลงผีบอก" ที่กำลังจะออกอากาศในอีก 7 วันข้างหน้า แต่ยังหานักร้องไม่ได้ ซึ่งหลังจากที่ได้บันทึกเสียง และละครได้ออกอากาศไป ทำให้ตัวเพลงมีชื่อเสียงและการตอบรับที่ดีมาก ถกลเกียรติ วีรวรรณ ผู้จัดการค่าย เอ็กแซ็กท์จึงได้เรียกตัวศิรศักดิ์ไปพบ และได้ออกอัลบั้มและร้องเพลงประกอบละครของทางค่ายต่อมาอีกมากมาย จนได้รับฉายาว่า "เจ้าพ่อเพลงประกอบละคร"
ศิรศักดิ์เคยร่วมทำวง กับ จั๊ก ชวิน จิตรสมบูรณ์ และ ต้าร์ มิสเตอร์ทีม ในนาม ละมุนแบนด์ ซึ่งวงได้ก่อตั้งขึ้นมาจากการร่วมทีมกันเฉพาะกิจของทั้งสามคนในรายการ Stage Fighter ในปี พ.ศ. 2560 โดยในปีถัดมา ได้เข้าร่วมรายการ The Mask Line Thai ในนามของ หน้ากากยักษ์เขียว คู่กับ จั๊ก ชวิน (หน้ากากยักษ์แดง) โดยในรอบ First Round ใช้เพลง อาจจะเป็นคนนี้ ของแหวน ฐิติมา สุตสุนทร ในรอบ Semi-Final ใช้เพลง ภาพจำ ของป๊อป ปองกูล และความเจ็บปวด ของปาล์มมี่ และในรอบ Final ใช้เพลงรักปาฏิหารย์ ของลุลา ซึ่งแพ้ให้กับหน้ากากตุ๊กตุ๊ก และถูกถอดหน้ากากในรอบนี้ หลังจากที่ทางวงได้ออกซิงเกิลมาได้ 4 เพลง วงละมุนแบนด์ก็ได้ถูกยุบลงในต้นปี พ.ศ. 2564 โดยศิรศักดิ์ได้ประกาศถอนตัวออกจากวงโดยไม่ได้กล่าวถึงสาเหตุแต่อย่างใด
ชีวิตส่วนตัว.
ศิรศักดิ์นับถือศาสนาคริสต์นิกายโรมันคาทอลิก แต่วันที่ 4 พฤษภาคม พ.ศ. 2557 เขาได้อุปสมบทที่วัดพระบรมธาตุ จังหวัดกำแพงเพชร มีฉายาว่า "วรกวินฺโท" แปลว่า จอมกวีผู้ประเสริฐ เพื่อทดแทนคุณบิดามารดา แต่มิได้เปลี่ยนศาสนา ส่วนอีกสาเหตุหนึ่งที่เขาบวชก็เนื่องจากเขาสนใจในหลักธรรมของศาสนาพุทธบางประการ
ปัจจุบันเขาทำช่องยูทูบร่วมกับ สงกรานต์ รังสรรค์ ปัญญาเรือนและเอ้ย จิรัชญา โมรารัตน์ในชื่อ “น้าหนวด”
ค่ายเพลงdouble mass
ศิรศักดิ์ กำลังคบหาดูใจกับ พัดชา เอนกอายุวัฒน์ (พัดชา AF) นักร้องรุ่นน้อง
จุดยืนทางการเมือง.
ศิรศักดิ์สนับสนุนการประท้วงในประเทศไทย พ.ศ. 2563–2564 โดยเรียกร้องสิทธิเสรีภาพและการหยุดคุกคามผู้เห็นต่าง รวมถึงตั้งคำถามผู้ใหญ่เกี่ยวกับชุดนักเรียน และวิพากษ์วิจารณ์การทำงานของประยุทธ์ จันทร์โอชา ในระหว่างการระบาดทั่วของโควิด-19 ในประเทศไทย รวมถึงได้มีการโต้เถียงทางโซเชียลกับกลุ่มผู้เห็นต่าง 
ต่อมาศิรศักดิ์ได้ประกาศจะลงสมัครสมาชิกวุฒิสภา แต่ไม่ผ่านเกณฑ์เหตุขาดการเลือกตั้ง 1 ครั้ง
แขวงบางอ้อ

บางอ้อ เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร บางอ้อเป็นชุมชนที่เก่าแก่แห่งหนึ่งในกรุงเทพมหานครและเป็นที่ตั้งสำนักงานเขตบางพลัด ตั้งอยู่ริมฝั่งแม่น้ำเจ้าพระยาฝั่งตะวันตก ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น แต่เดิมเป็นพื้นที่รอบนอกซึ่งเป็นพื้นที่สวนป่า สวนผลไม้นานาชนิด เต็มไปด้วยลำน้ำคูคลองมากมาย เช่น คลองเตาอิฐ คลองบางรัก คลองบางพระครู เป็นต้น ที่ลาดชายตลิ่งปกคลุมหนาแน่นด้วยพันธุ์ไม้น้ำ เช่น ต้นอ้อ ต้นพง ต้นลำพู และหญ้าคา ซึ่งถิ่นนี้มี "อ้อ" มากที่สุด อันเป็นที่มาชื่อบางนี้ 
ครั้งเสียกรุงศรีอยุธยา ใน พ.ศ. 2310 มีผู้คนอพยพเข้ามาตั้งถิ่นฐานในย่านนี้เรื่อยมา และมีความหลากหลายของผู้คน ชุมชน วัฒนธรรม ทั้งจีน มอญ และมุสลิม และชื่อของย่านบางอ้อ เป็นที่รู้จักแพร่หลายมาตั้งแต่รัตนโกสินทร์ตอนต้น ดังปรากฏชื่อใน "นิราศวัดเจ้าฟ้า" ซึ่งประพันธ์ขึ้นโดยสุนทรภู่ ในสมัยรัชกาลที่ 3 แห่งกรุงรัตนโกสินทร์ ดังความว่า
ที่ตั้งและอาณาเขต.
แขวงบางอ้อตั้งอยู่ริมฝั่งตะวันตกของแม่น้ำเจ้าพระยา (ทางทิศตะวันออกเฉียงเหนือของฝั่งธนบุรี) มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
อิลยา แกร็ด

อิลยา แกร็ด  เป็นแชมป์มวยไทยชาวอิสราเอล สถิติปัจจุบันของเขาอยู่ที่ ชนะ 29 ครั้ง ชนะน็อค 14 ครั้ง แพ้ 9 ครั้ง และไม่เคยเสมอ เขาได้รับการพิจารณาว่าเป็นหนึ่งในแปดนักมวยไทยสมัครเล่นที่ดีที่สุดในโลก แกร็ดได้สร้างประวัติศาสตร์เป็นที่รู้จักครั้งแรกในฐานะนักมวยอิสราเอลที่เข้าประเทศมาเลเซียโดยใช้พาสปอร์ตอิสราเอลของเขา
ชีวิตช่วงต้น.
แกร็ดมีคุณสมบัติของผู้ที่ประสบความสำเร็จด้านศิลปะการต่อสู้เป็นอย่างมาก มีการอ้างว่ากีฬานี้ได้นำเขาหันเหจากเส้นทางการต่อสู้ที่บาร์ในกรุงเยรูซาเล็ม แกร็ดเข้าสู่วงการต่อสู้โดยใช้ชื่อ "อคิลลีส" เนื่องด้วยความชื่นชอบของเขาที่มีต่อเทพนิยายกรีก
การถกเถียง.
ช่วง ค.ศ. 2009 ในการแข่งขันมวยไทยในเอเชี่ยนมาร์เชี่ยลอาร์ทเกมส์ที่กรุงเทพฯ แกร็ดได้พบกับเพื่อนที่เป็นนักมวยไทยและกัปตันทีมมวยไทยของอิหร่าน มุสตาฟา อับดุลลาฮี แม้จะมีวาทกรรมทางการเมืองระหว่างประเทศที่เกี่ยวข้อง แต่ทั้งสองต่างก็กลายมาเป็นเพื่อนกันอย่างรวดเร็ว และเริ่มฝึกฝนด้วยกัน ตลอดจนทำหน้าที่เป็นพี่เลี้ยงประจำมุมสำหรับรายการอื่นๆ เว็บไซต์ของสมาพันธ์มวยไทยยังได้เผยแพร่เรื่องดังกล่าว แต่ก็ได้ลบออกภายหลังจากการประท้วงของอิหร่าน
ใน ค.ศ. 2011 แกร็ดกลายเป็นนักมวยชาวอิสราเอลคนแรกที่เข้าสู่ประเทศมาเลเซียอย่างถูกต้องตามกฎหมายภายหลังจากการได้รับเชิญเข้าร่วมรายการเรียลลิตีของเอเอ็กซ์เอ็นเอเชียในชุด "เดอะชาเลนเจอร์มวยไทย" ที่นำเสนอเรื่องราวการต่อสู้ของนักมวยไทยจากนานาประเทศ มาเลเซียซึ่งเป็นประเทศที่มีชาวมุสลิมเป็นส่วนใหญ่ได้ทำการห้ามชาวอิสราเอลเข้าประเทศอย่างเป็นทางการ เมื่อเขามาถึงที่สนามบินกัวลาลัมเปอร์ แกร็ดได้ถูกกักตัวเป็นระยะเวลา 25 ชั่วโมง แต่ในท้ายที่สุดก็ได้รับอนุญาตเข้าประเทศจากการแทรกแซงของรัฐมนตรีว่าการกระทรวงกีฬามาเลเซีย ในระหว่างการแข่งขันครั้งแรกของเขา ทางโปรดิวเซอร์ได้ร้องขอให้เขาถือธงรัสเซียซึ่งเป็นถิ่นที่เขาเกิด แต่เขาไม่ยินยอมและเขาบอกว่าต้องการที่จะกลับบ้านหากต้องการเช่นนั้น ทางโปรดิวเซอร์จึงอนุญาตให้เขาใช้ธงชาติอิสราเอล เมื่อเขาเข้าสู่สังเวียน ผู้ชมในท้องถิ่นได้โห่ใส่เขา แกร็ดได้พบกับนักสู้ชาวฝรั่งเศสซึ่งมีนามว่าอันทวน เซ้งบ๊อกซิ่ง แต่แล้วเขาก็เป็นฝ่ายแพ้คะแนน โดยกรรมการชาวมาเลเซียสองคนได้โหวตให้ฝ่ายตรงข้าม ส่วนกรรมการชาวไทยทำการโหวตให้แก่เขาเนื่องด้วยเห็นชอบ ซึ่งแกร็ดเชื่อว่าเขาควรเป็นผู้ชนะจากการสู้ครั้งนี้เช่นเดียวกับพี่เลี้ยงของเขา และเชื่อว่าเกมการเมืองมีผลต่อการตัดสินในครั้งนี้
ผมฟันศอกใส่เขาที่เข้าหาและเฉือนคิ้วของเขาได้ เมื่อผมเห็นเลือดไหลบนใบหน้าของเขา ผมก็ได้รุกไปข้างหน้า และในช่วงการกอดคอผมได้ใช้ศอกชุดใหญ่ และเห็นการบวมปูดขึ้นที่หน้าผากของเขาอย่างช้าๆ แต่ละยกทั้งหมดล้วนมาจากฝีมือของผมและผมสามารถพิสูจน์ได้ว่าได้สร้างผลงานไว้ สำหรับส่วนที่เหลือของการต่อสู้ผมบอกได้เลยว่าผมเป็นผู้อยู่กลางสังเวียนและอันทวนเป็นฝ่ายพิงเชือกเป็นส่วนใหญ่ ซึ่งผมเป็นฝ่ายเตะเข้ากลางลำตัวอยู่บ่อยครั้ง เมื่อการต่อสู้ยุติลง ซึ่งดูเหมือนไม่เป็นเรื่องง่าย ผมไม่ได้มีอาการบาดเจ็บทางกาย ไม่เคยสูญเสียเรี่ยวแรง และไม่เคยเป็นฝ่ายพิงเชือกเพื่อตั้งรับ ผมรู้สึกเป็นฝ่ายคุมเกมตลอดการแข่งขันด้วยซ้ำ
หลังจากการต่อสู้ แกร็ดได้เดินเข้าหาบรรดาผู้เข้าชมซึ่งได้ขอโทษที่ทำการเยาะเย้ยเขา และกล่าวถึงแกร็ดโดยพวกเขาคิดว่าแกร็ดน่าจะเป็นฝ่ายชนะจากการแข่งขัน
วาเลรี ซารืยเชฟ

วาเลรี ซารืยเชฟ (12 มกราคม ค.ศ. 1960 –) เป็นอดีตนักฟุตบอลชาวรัสเซีย-ทาจิกิสถาน-เกาหลีใต้ ผู้ซึ่งเล่นในตำแหน่งผู้รักษาประตู ชื่อเกาหลีของเขาคือ ชิน อึย-ซ็อน  ซึ่งมีความหมายถึง "หัตถ์เทวะ" เนื่องด้วยเขามีความสามารถที่ดีมากในการรักษาประตูในเค-ลีก
เขาได้รับสัญชาติเกาหลีใน ค.ศ. 2000 ใน ค.ศ. 2004 เขาเล่นเฉพาะในลีกคัพ 7 แมตช์สำหรับทีมเอฟซีโซล และได้อำลาวงการในเดือนพฤษภาคม ค.ศ. 2005 ปัจจุบัน เขาเป็นผู้ฝึกสอนผู้รักษาประตูให้แก่ทีมปูซานไอพาร์ก และฟุตบอลทีมชาติเกาหลีใต้รุ่นอายุไม่เกิน 20 ปี
ฌ็อง เรโน

ฆวน โมเรโน อี เอร์เรรา-ฆิเมเนซ  (เกิดวันที่ 30 กรกฎาคม ค.ศ. 1948) เป็นที่รู้จักกันดีในชื่อ ฌ็อง เรโน ([ʒɑ̃ ʁeno]) เป็นนักแสดงชาวฝรั่งเศส ซึ่งทำงานในฝรั่งเศส อังกฤษ ญี่ปุ่น สเปน และอิตาลี เขาได้แสดงในภาพยนตร์ที่ประสบความสำเร็จหลายเรื่อง เช่น "Crimson Rivers" "Godzilla", "The Da Vinci Code", ', "Ronin", "Les visiteurs", "Le grand bleu" และ '
ไนตริกออกไซด์

ไนตริกออกไซด์ (Nitric oxide; NO หรือ ไนโตรเจนออกไซด์ หรือ ไนโตรเจนมอนอกไซด์) เป็นโมเลกุลที่มีสูตรทางเคมีคือ NO เป็นอนุมูลอิสระ ที่อยู่ในรูปของก๊าซ สามารถเคลื่อนที่ได้ดีในเซลล์ ทั้งบริเวณที่ชอบน้ำและไม่ชอบน้ำ และมีความสำคัญในทางอุตสาหกรรม ไนตริกออกไซด์เป็นผลพลอยได้ของการเผาไหม้สารอินทรีย์ในบริเวณที่มีอากาศ เช่นเครื่องยนต์ โรงงานอุตสาหกรรมที่ใช้เชื้อเพลิงจากฟอสซิล และเกิดขึ้นตามธรรมชาติระหว่างการเกิดฟ้าผ่า พืชสามารถสังเคราะห์ NO ขึ้นได้โดยวิถีกระบวนการสร้างและสลายที่ใช้อาร์จินีน หรือไนไตรต์ เอนไซม์ที่เกี่ยวข้องที่สำคัญในพืช ได้แก่ nitrate reductase (NR) ซึ่งเปลี่ยนไนไตรต์เป็น NO โดยมีโมลิบดินัมเป็นโคแฟกเตอร์ เอนไซม์อีกตัวหนึ่งที่เกี่ยวข้องคือ xanthine oxidoreductase ซึ่งมีโมลิบดินัมและโคบอลต์เป็นองค์ประกอบด้วย 
ผลต่อพืช.
NO เป็นพิษต่อการสังเคราะห์ด้วยแสงและระดับของคลอโรฟิลล์ในพืช ต่อมาจึงพบว่า NO มีผลต่อการส่งสัญญาณในพืช ซึ่ง NO จะกระตุ้นผ่านตัวส่งสัญญาณตัวที่สอง เช่น cAMP และ CADPR ดังเช่นการกระตุ้นให้มีการเพิ่มระดับของแคลเซียมในเซลล์ยาสูบในสภาวะที่มีแรงดันออสโมติกสูง เมื่อพืชได้รับแรงกดดันทั้งจากสิ่งที่มีและไม่มีชีวิต จะกระตุ้นการสร้าง NO ขึ้นผ่านทางวิถีไนไตรต์หรือวิถีอาร์จินีน NO ที่เกิดขึ้นจะทำงานได้สองทาง ทางหนึ่งไปกระตุ้นตัวส่งสัญญาณตัวที่สอง cGMP/cADPR ซึ่งจะไปกระตุ้นช่องผ่านเข้าออกของแคลเซียมเพื่อเพิ่มปริมาณแคลเซียมอิสระภายในเซลล์ หรือผ่านกระบวนการอื่น ๆ ที่ไม่เกี่ยวข้องกับ cGMP เช่นการกระตุ้นด้วยไนโตรเจนปฏิกิริยา (Reactive nitrogen species; RNS) ผลจากการกระตุ้นดังกล่าวนี้จะไปมีผลต่อการแสดงออกของยีนที่เกี่ยวข้อง และสุดท้ายจะส่งผลต่อการทำงานของกรดแอบไซซิก กรดซาลิไซลิก กรดจัสโมนิก และเอทิลีน
พญาไชยสงคราม

พญาไชยสงคราม  หรือ พญามังคราม เป็นพระมหากษัตริย์แห่งราชวงศ์มังรายพระองค์ที่สองแห่งอาณาจักรล้านนา ทรงครองราชย์ใน พ.ศ. 1854 - 1868 พญาไชยสงครามเป็นพระราชโอรสพระองค์ที่สองในพญามังราย มีพระนามเดิมว่า เจ้าขุนคราม เสวยราชย์สืบสันตติวงศ์เป็นกษัตริย์ปกครองอาณาจักรล้านนาสืบต่อจากพระราชบิดา ในปี พ.ศ. 1860 ขณะขึ้นเสวยราชย์พระองค์มีพระชนมายุได้ 55 พรรษา พญาไชยสงครามนับเป็นปิยราชโอรส เพราะทรงเป็นเสมือนพระพาหาเบื้องขวาของพญามังรายพระราชบิดา ในการสถาปนาอาณาจักรล้านนาขึ้นในพุทธศตวรรษที่ 18 พระองค์ทรงเป็นนักรบที่เก่งกล้าสามารถ หลังจากที่ทรงมีชัยชนะต่อพญาเบิก เจ้าผู้ครองนครหริภุญชัย ในการยุทธครั้งใหญ่เมื่อปี พ.ศ. 1839 แล้วพระราชบิดาก็สถาปนาให้เป็นมหาอุปราช และโปรดพระราชทานเมืองเชียงดาวให้เป็นบำเหน็จรางวัลอีกด้วย
พระเจ้าไชยสงครามมีพระมเหสีหลายองค์ และมีพระราชโอรส 3 พระองค์ คือ เจ้าท้าวแสนพู เจ้าท้าวน้ำท่วม เจ้าท้าวงั่ว พระราชโอรสทั้งสามนี้เมื่อทรงจำเริญวัยขึ้นแล้ว พระราชบิดาได้ส่งเข้ามาเล่าเรียนศึกษาศิลปะวิทยาการและราชประเพณีในราชสำนักของพญามังรายผู้เป็นพระราชอัยกา ซึ่งพญามังรายก็ได้มีพระมหากรุณาธิคุณแก่พระราชนัดดาทั้งสามเป็นอย่างยิ่ง
เมื่อพญาไชยสงครามได้ขึ้นครองราชย์สมบัติแล้ว ก็ทรงจัดการบ้านเมืองในเมืองเชียงใหม่ได้ 4 เดือน พระองค์ไม่โปรดที่จะประทับอยู่ ณ เมืองเชียงใหม่ จึงได้สถาปนาให้เจ้าท้าวแสนภูพระราชโอรสพระองค์โตขึ้นครองเมืองเชียงใหม่ ในยุคนี้เมืองเชียงใหม่ได้ลดฐานะเป็นเพียงเมืองลูกหลวง พญาไชยสงครามองค์พระประมุขทรงย้ายราชธานีไปอยู่ที่เมืองเชียงราย และทรงแต่งตั้งให้เจ้าท้าวน้ำท่วมพระราชโอรสพระองค์กลางไปครองเมืองฝาง ให้พระราชโอรสพระองค์เล็กคือเจ้าท้าวงั่วไปครองเมืองเชียงของแล้วครองราชย์ถึงปี พ.ศ. 1868
ในวัฒนธรรมสมัยนิยม.
มีนักแสดงผู้รับบท พญาไชยสงคราม ได้แก่
พญาแก้ว

พญาแก้วภูตาธิปติราช  พงศาวดารโยนกออกพระนามว่า พระเมืองแก้ว ส่วนชินกาลมาลินีว่า พระเจ้าติลกปนัดดาธิราช หมายถึงผู้เป็นหลานของพระเจ้าติโลกราช พญาแก้วทรงเป็นพระมหากษัตริย์พระองค์ที่ 11 ในราชวงศ์มังราย แห่งอาณาจักรล้านนา ทรงครองราชย์ใน พ.ศ. 2038 - 2068 พญาแก้ว มีพระนามที่เรียกกันต่าง ๆ คือ พระเมืองแก้ว หรือพ่อท้าวแก้ว หรือเจ้ารัตนราชกุมาร หรือพญาแก้วภูตาธิปติราช หรือพระเจ้าติลกปนัดดาธิราช หรือสมเด็จพระเป็นเจ้าตนชื่อศรีธัมมมหาบรมจักกวัติธัมมิกราชาธิราช บวรนเรนทรมนูญโลกวิชัย ตรีภูวนวนาวตังค วรวังสวิสุทธิมกุฎมณี ภูตาธิบดีบพิตร ทรงเป็นพระปนัดดาของพระเจ้าติโลกราช และเป็นราชบุตรของพญายอดเชียงรายกับพระนางสิริยศวดีเทวี(เทวีปงน้อย) ประสูติในปีขาล ได้รับราชาภิเษกเมื่อชนมายุ 13 ปี ในวันเพ็ญเดือน 9 พ.ศ. 2039
พระกรณียกิจ.
ด้านการสงคราม ทรงรบกับอยุธยาที่ชายแดน พ.ศ. 2050 ทรงส่งกองทัพไปตีสุโขทัยแต่ไม่สำเร็จ ต่อมาปี พ.ศ. 2058 สมเด็จพระรามาธิบดีที่ 2 (พ.ศ. 2034-72) แห่งอยุธยาขึ้นมาตีลำปางแตก แล้วกวาดต้อนผู้คนกลับไป
ด้านทำนุบำรุงบ้านเมือง ทรงให้ก่อกำแพงเมืองลำพูนด้วยอิฐ ปี พ.ศ. 2060 เพื่อป้องกันข้าศึก จากนั้นจึงก่อกำแพงเมืองเชียงใหม่ให้แข็งแรงเพื่อป้องกันการยิงด้วยปืนใหญ่ และ พ.ศ. 2061 ให้สร้างสะพานใหญ่ข้ามแม่น้ำปิงที่ท่าสถานหลวง
ด้านการทำนุบำรุงศาสนา พญาแก้ว ทรงเลื่อมใสในพุทธศาสนาและบำเพ็ญทานเป็นเอนก ทรงสร้างปูชนียสถานและถาวรวัตถุต่าง ๆ มากมาย เช่น สร้างวัดปุพพาราม ในปีมะโรง พ.ศ. 2040 ต่อมาปีมะเมียทรงสร้างปราสาทในวัดนั้น ปีระกาทรงฉลองพระไตรปิฏกฉบับลงทอง และหอพระมณเฑียรธรรมที่โปรดให้สร้างไว้ ณ วัดปุพพาราม
เฮปตาซีน

เฮปตาซีน (Heptacene) เป็นโพลีไซคลิกอะโรมาติกไฮโดรคาร์บอน ที่มีวงอะซีนเชื่อต่อกัน 7 วง สารตัวนี้เป็นสารที่นักเคมีพยายามศึกษามานาน เพราะศักยภาพที่น่าสนใจทางด้านอิเล็กทรอนิกส์ สามารถสังเคราะห์ได้ใน พ.ศ. 2549 แต่ยังแยกไม่ได้ 
ขั้นตอนสุดท้ายคือ photochemical decarbonylization ด้วย 1,2-dione bridge ให้ออกมาในรูปคาร์บอนมอนอกไซด์ ในสารละลาย เฮปตาซีนไม่เกิดขึ้นเพราะไม่คงตัวมาก เนื่องจากทำปฏิกิริยากับ DA diene และทำปฏิกิริยากับออกซิเจนได้เร็ว เมื่อละลาย dione ใน PMMA ก่อน จะศึกษาเกี่ยวกับเฮปตาซีนได้ด้วย spectroscopy 
7,16-Bis(tris(trimethylsilyl)silylethynyl)heptacene สังเคราะห์ขึ้นได้ใน พ.ศ. 2548 สารประกอบนี้มีความคงตัวในสถานะของแข็งเป็นเวลาหนึ่งสัปดาห์ แต่จะสลายตัวเมื่อสัมผัสกับอากาศ การสังเคระห์เริ่มจากแอนทราควิโนน และ naphthalene-2,3-dicarboxaldehyde เฮปตาซีนที่มีความคงตัวมากกว่าได้มีรายงานโดยการทำให้คงตัวด้วยการเพิ่ม"p"-("t"-butyl)thiophenyl และด้วยหมู่ฟีนิลหรือ triisopropylsilylethynyl
ชัฟเฮาเซิน

ชัฟเฮาเซิน  เป็นเมืองทางตอนเหนือของประเทศสวิตเซอร์แลนด์ เป็นเมืองหลวงของรัฐชัฟเฮาเซิน มีประชากรราว 34,587 คน ในเดือนธันวาคม ค.ศ. 2008
มีอาคารเก่าในสมัยฟื้นฟูศิลปวิทยาหลายแห่ง ประดับประดาภายนอกด้วยศิลปะเฟรสโกและประติมากรรม มีน้ำตกไรน์ เป็นแหล่งท่องเที่ยว
ปาทริส การ์เตอรง

ปาทริส การ์เตอรง (20 มีนาคม ค.ศ. 1979 —) เป็นนักมวยไทยรุ่นซูเปอร์เฮฟวีเวตชาวฝรั่งเศส ผู้มาจากเมืองเอวรี จังหวัดเอซอน เขาเป็นแชมป์มวยไทยประเทศฝรั่งเศสสองสมัย รวมถึงเป็นแชมป์มวยไทยของยุโรป ตลอดจนเป็นแชมป์มวยไทยโลกรุ่นซูเปอร์เฮฟวีเวตของสหพันธ์คิกบ็อกซิ่งนานาชาติ
ประวัติ.
เขาได้พบกับคู่ชกเฟรเดริก ซีนิสตรา เป็นสมัยที่สองเมื่อวันที่ 17 พฤศจิกายน ค.ศ. 2012 ที่ลีแยฌ ประเทศเบลเยียม และผลการต่อสู้ของทั้งคู่คือเสมอกัน
เขาเป็นฝ่ายชนะอังเดร เฮราซิมชัค และดมีโตร เบซุส ในทัวร์นาเมนต์รุ่นเฮฟวีเวตสี่คนของรายการ "ไทยไฟท์ 2012 รุ่น 67 กก. และ 70 กก. รอบชิงชนะเลิศ" ที่กรุงเทพมหานคร ประเทศไทย ณ วันที่ 16 ธันวาคม ค.ศ. 2012
ห้องเรียน

ห้องเรียน เป็นห้องสำหรับกิจกรรมการเรียน การสอน มีในสถาบันการศึกษาทุกประเภท ทั้งโรงเรียนรัฐบาล โรงเรียนเอกชน หน่วยงาน องค์กรทางศาสนาและผู้ช่วยเหลือทางด้านมนุษยธรรม ห้องเรียนเป็นสถานที่ปลอดต่อการรบกวนจากสิ่งต่าง ๆ ในขณะการเรียน การสอน
ห้องเรียนส่วนใหญ่จะมีกระดานขนาดใหญ่สำหรับผู้สอนหรือนักเรียนใช้เขียนร่วมกัน รูปแบบดั้งเดิมคือกระดานดำ แต่ปัจจุบันได้ลดน้อยลงไป แทนที่โดยฟลิปชาร์ต ไวต์บอร์ด ห้องเรียนอาจมีโทรทัศน์ แผนที่ ปากกา หนังสือ โปรเจกเตอร์
ซึตูบัล

ซึตูบัล  เป็นเมืองใหญ่ในเทศบาลซึตูบัล ประเทศโปรตุเกส มีพื้นที่ 172.0 ตารางกิโลเมตร และมีประชากร 118,696 คน ในเขตเทศบาล เมืองมีประชากร 89,303 คน เป็นเมืองท่าทางทะเล ผลิตและค้าเหล้าองุ่น เปลือกไม้ก๊อก ส้มและเกลือ มีอุตสาหกรรมต่อเรือ
โฟลรียานอโปลิช

โฟลรียานอโปลิช  เป็นเมืองหลวงและเมืองใหญ่อันดับ 2 ของรัฐซังตากาตารีนา ประเทศบราซิล รัฐทางใต้ของประเทศ เมืองประกอบเกาะใหญ่ ที่ชื่อเกาะซังตากาตารีนา และมีบางส่วนอยู่บนแผ่นดินใหญ่ เมืองมีประชากร 427,298 คน (ค.ศ. 2009) เป็นเมืองใหญ่เป็นอันดับ 47 ของประเทศ
เศรษฐกิจของเมือง ที่สำคัญคือ เทคโนโลยีสารสนเทศ การท่องเที่ยว และการบริการ เมืองมีชายหาด 42 หาด เป็นศูนย์กลางกิจกรรมการโต้คลื่น
พังพอนเล็ก

พังพอนเล็ก หรือ พังพอนธรรมดา (ชื่อวิทยาศาสตร์: "Herpestes javanicus") เป็นสัตว์กินเนื้อชนิดหนึ่ง ในวงศ์ Herpestidae มีขนาดเล็ก ขนบนหัวมีสีน้ำตาลแดงจนถึงน้ำตาลเข้ม ขามีสีเดียวกับลำตัวหรือเข้มกว่าเล็กน้อย หางยาวประมาณ 2 ใน 3 ของลำตัว เมื่อตกใจจะพองขนทำให้ดูตัวใหญ่กว่าปกติ เพศเมียจะมีเต้านมทั้งหมด 3 คู่
มีความยาวลำตัวและหัว 35-41 เซนติเมตร ความยาวหางประมาณ 25-29 เซนติเมตร
พังพอนเล็กมีการกระจายพันธุ์ที่กว้างขวางมากตั้งแต่อิหร่าน, ปากีสถาน, อินเดีย, พม่า, เนปาล, รัฐสิกขิม, บังกลาเทศ, ไทย, ลาว, กัมพูชา, เวียดนาม, มาเลเซียและเกาะชวา จึงทำให้มีชนิดย่อยมากถึง 12 ชนิด (ดูในเนื้อหา)
มีพฤติกรรมชอบอาศัยตามป่าโปร่งหรือทุ่งหญ้ามากกว่าป่าดิบทึบ ดังนั้นจึงมักเห็นพังพอนเล็กอาศัยอยู่แม้แต่ในเขตเมือง มักอาศัยอยู่ตามลำพังในโพรงดินที่ขุดไว้ หรือโพรงไม้ ยกเว้นในฤดูผสมพันธุ์หรือมีลูกอ่อนที่อาจอยู่เป็นคู่หรือเป็นกลุ่มเล็ก ๆ อาหารได้แก่ สัตว์ทั่วไปขนาดเล็ก หรือบางครั้งอาจล่าเหยื่อที่มีขนาดใหญ่กว่าลำตัว เช่น ไก่ป่า กินได้ ออกหากินทั้งกลางวันและกลางคืน พังพอนเล็กจัดเป็นสัตว์ที่มีความปราดเปรียวว่องไวมาก อีกทั้งมีนิสัยที่ไม่กลัวใคร จึงเป็นที่ทราบกันดีว่าชอบที่จะสู้กับงูพิษ โดยเฉพาะงูเห่าเมื่อเผลอจะโดดกัดคองูจนตาย มีฤดูผสมพันธุ์ที่ไม่แน่นอน มักจะผสมกันในโพงดิน ออกลูกครั้งละ 2-4 ตัว ใช้เวลาตั้งท้องนาน 6 สัปดาห์ สมัยก่อนในบางบ้านจะเลี้ยงพังพอนไว้สำหรับจับหนูหรือสัตว์ที่ทำรังควานในบ้านชนิดอื่น ๆ แทนแมว ซึ่งได้ผลดีกว่าแมวเสียอีก พังพอนเล็กแม้เป็นสัตว์ดุ แต่หากเลี้ยงตั้งแต่เล็กก็จะเชื่องกับเจ้าของ ในสถานที่เลี้ยงพบว่ามีอายุยืนประมาณ 6 ปี 
ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
พระสุนทรธรรมเมธี (สุเทพ อาสโภ)

พระสุนทรธรรมเมธี (สุเทพ อาสโภ) ดร., ป.ธ.4 เป็นพระราชาคณะชั้นสามัญเปรียญ, ที่ปรึกษาเจ้าคณะภาค 11 เจ้าอาวาสวัดท่าสว่าง ตำบลกระสัง อำเภอกระสัง จังหวัดบุรีรัมย์ เป็นพระมหาเถระที่ทำงานด้านคณะสงฆ์ในพื้นที่ได้ถึง 2 จังหวัด คือจังหวัดบุรีรัมย์ และจังหวัดสุรินทร์ งานด้านการศึกษาเป็นกำลังสำคัญของมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ในยุคแรกเริ่ม และงานด้านการเผยแผ่พระพุทธศาสนา เป็นผู้มีองค์ความรู้ภูมิธรรมเทศนาด้วยถ้อยคำอันวิจิตร
ชาตภูมิ.
พระสุนทรธรรมเมธี (สุเทพ อาสโภ), ดร. นามเดิมชื่อว่า สุเทพ นามสกุลบุตรโสภา
บรรพชาและอุปสมบท.
พระสุนทรธรรมเมธี (สุเทพ อาสโภ), ดร.
การศึกษา/วิทยฐานะ.
พระสุนทรธรรมเมธี (สุเทพ อาสโภ), ดร.
งานปกครองบริหารกิจการคณะสงฆ์.
พระสุนทรธรรมเมธี (สุเทพ อาสโภ), ดร.
งานด้านการศึกษา.
พระสุนทรธรรมเมธี (สุเทพ อาสโภ), ดร.
งานด้านการเผยแผ่.
พระสุนทรธรรมเมธี (สุเทพ อาสโภ), ดร.
งานด้านศาสนวิเทศ/การต่างประเทศ.
พระสุนทรธรรมเมธี (สุเทพ อาสโภ), ดร.
งานสาธารณสงเคราะห์.
พระสุนทรธรรมเมธี (สุเทพ อาสโภ), ดร.
งานด้านสาธารณูปการ.
พระสุนทรธรรมเมธี (สุเทพ อาสโภ), ดร.
รางวัลในการทำคุณประโยชน์ต่อสังคม.
พระสุนทรธรรมเมธี (สุเทพ อาสโภ), ดร.
สมณศักดิ์, พัดยศ.
พระสุนทรธรรมเมธี (สุเทพ อาสโภ), ดร.
ปลากระเบนแมนตามหาสมุทร

ปลากระเบนแมนตามหาสมุทร หรือ ปลากระเบนราหูมหาสมุทร (ชื่อวิทยาศาสตร์: "Manta birostris") เป็นปลากระเบนแมนตาชนิดหนึ่ง จัดอยู่ในวงศ์ปลากระเบนนก (Myliobatidae)
ที่จะงอยปากมีหงอนหนังขนาดใหญ่ ปากอยู่ทางด้านหน้าสุด ครีบอกโค้งเรียวแหลม ด้านหลังมีเกล็ดที่เป็นตุ่มสากละเอียด หางมีความสั้นไม่มีเงี่ยงแหลม ครีบหลังมีขนาดเล็ก ด้านหลังมีสีดำเข้ม ขณะที่บางตัวจะไม่เป็นสีดำทั้งหมด แต่จะมีระยะห่างระหว่างแถบด้านซ้ายและด้านขวา ส่วนใต้ท้องสีท้องมีแถบสีเข้มบริเวณครีบอก ท่อนหลังทั้งด้านซ้ายและขวายาวตั้งแต่ปลายครีบถึงกึ่งกลางลำตัว
มีพฤติกรรมรวมตัวเป็นฝูงขนาดเล็กจนถึงใหญ่ ตั้งแต่ 100-600 ตัว ขณะว่ายน้ำกินแพลงก์ตอนอาจมีการว่ายตีลังกาหรือหงายท้องได้ มีพฤติกรรมในการว่ายน้ำตีโค้งกว่าปลากระเบนแมนตาแนวปะการัง ("M. alfredi") ซึ่งเป็นปลากระเบนแมนตาอีกชนิดหนึ่ง และมักจะพบกลางน้ำหรือนอกแนวปะการังมากกว่าจะอยู่ในแนวปะการัง มีการเคลื่อนย้ายที่อยู่อาศัยไปตามฤดูกาล โดยอยู่เป็นฝูงขนาดเล็กไม่กี่ตัว ขนาดความกว้างที่พบมีตั้งแต่ 3-7 เมตร น้ำหนักประมาณ 2.4 ตัน (ตัวอย่างใหญ่สุดที่พบคือ 7.6 เมตร) และโดยเฉลี่ยเมื่อโตเต็มที่จะมีขนาดประมาณ 4 เมตร ซึ่งคิดโดยเฉลี่ยแล้วมีขนาดเล็กกว่าปลากระเบนแมนตาแนวปะการัง แต่ทั้ง 2 ชนิดนี้ก็สามารถพบได้ในทะเลเปิดและมหาสมุทรเขตร้อนและเขตอบอุ่นทั่วโลก
อักษรอาหรับสำหรับภาษาเบลารุส

อักษรอาหรับสำหรับภาษาเบลารุส ("Biełaruski arabski ałfavit" (อักษรละติน) หรืออาราบิตซา  เป็นระบบการเขียนด้วยอาหรับที่พัฒนาขึ้นเมื่อราวพุทธศตวรรษที่ 20 -21 ประกอบด้วยอักษร 28 ตัวและอักษรเพิ่มเติมอีก 3 ตัว เพื่อแสดงหน่วยเสียงในภาษาเบลารุสที่ไม่มีในภาษาอาหรับ
อักษรอาหรับนี้ใช้โดยชาวลิปกา ตาตาร์ หรือชาวตาตาร์เบลารุสที่ได้รับเชิญให้เข้ามาตั้งถิ่นฐานในเบลารุส ซึ่งในระหว่าง พุทธศตวรรษที่ 19 - 21 พวกเขาได้หยุดใช้ภาษาของตนเองและเริ่มใช้ ภาษาเบลารุสโบราณและเขัยนด้วยอักษรอาหรับ หนังสือที่เป็นวรรณคดีเรียก กีตับ , ซึ่งมาจากภาษาอาหรับที่แปลว่า "หนังสือ" มีหนังสือภาษาโปแลนด์บางส่วนเขียนด้วยอักษรอาหรับ ซึ่งมีอายุราวพุทธศตวรรษที่ 22 
پ چ ژ‎
ࢮ ࢯ‎ 
อักษรที่เพิ่ม.
อักษรเหล่านี้ใช้ระหว่างพุทธศตวรรษที่ 21 - 25 เพื่อเขียนภาษาเบลารุสและภาษาโปแลนด์
و‎
ตารางเปรียบเทียบ.
สระ.
สระจะแสดงด้วยเครื่องหมายการออกเสียงเช่นเดียวกันกับภาษาอาหรับ
ปลากระเบนแมนตาแนวปะการัง

ปลากระเบนแมนตาแนวปะการัง หรือ ปลากระเบนราหูแนวปะการัง (ชื่อวิทยาศาสตร์: "Manta alfredi") เป็นปลากระเบนแมนตาชนิดหนึ่ง จัดอยู่ในวงศ์ปลากระเบนนก (Myliobatidae)
มีลักษณะทั่วไปคล้ายกับปลากระเบนแมนตามหาสมุทร ("M. birostris") ที่เป็นปลากระเบนแมนตาอีกชนิดหนึ่ง มีความแตกต่างกันที่ด้านหลังของปลากระเบนแมนตาแนวปะการังตัวไหนที่มีสีดำไม่หมด จะเป็นแถบร่องที่เล็กกว่าของปลากระแบนแมนตามหาสมุทร อีกทั้งสีดำที่ใต้ท้องก็มีแถบแคบ ๆ ใกล้กับบริเวณปลายครีบอกเท่านั้น 
อีกทั้งยังมีพฤติกรรมที่แตกต่างไปจากปลากระเบนแมนตามหาสมุทร ตรงที่จะกระจายพันธุ์อยู่รวมเป็นฝูงกันตามแนวปะการัง ไม่ห่างจากแผ่นดินใหญ่ ไม่ได้อยู่ในทะเลลึกหรือทะเลเปิด ไม่มีพฤติกรรมการอพยพย้ายถิ่นที่อยู่ และมีลักษณะการว่ายน้ำที่ตีโค้งเป็นวงแคบกว่า
มีขนาดความกว้างโดยเฉลี่ย 3-4 เมตร โดยตัวอย่างใหญ่สุดที่พบคือ 5.5 เมตร โดยเฉลี่ยนับว่าใหญ่กว่าปลากระเบนแมนตามหาสมุทร แต่อย่างไรก็ตาม ปลากระเบนทั้ง 2 ชนิด โดยเฉพาะปลากระเบนแมนตาแนวปะการังจะพบได้ตามทะเลและมหาสมุทรเขตร้อนและเขตอบอุ่นทั่วโลก หลายพื้นที่พบได้ทั้ง 2 ชนิด โดยเฉพาะอย่างยิ่งแถบอินโด-แปซิฟิก
ปลากระเบนปีศาจ

"ระวังสับสนกับ: ปลากระเบนแมนตา"
ปลากระเบนปีศาจ  เป็นปลากระเบนสกุลหนึ่ง จัดอยู่ในสกุล "Mobula" ในวงศ์ปลากระเบนนก (Myliobatidae)
มีลักษณะใกล้เคียงกับปลากระเบนราหู หรือปลากระเบนแมนตา ที่อยู่ในสกุล "Manta" ซึ่งอยู่ในวงศ์เดียวกัน มีอีกชื่อเรียกหนึ่งว่า "ปลากระเบนบิน" จากความสามารถที่สามารถกระโดดขึ้นเหนือผิวน้ำได้อย่างสวยงาม มีความกว้างของลำตัวจากปลายครีบอีกข้างหนึ่งจรดอีกข้างหนึ่งได้ถึง 5.2 เมตร (17 ฟุต) และมีน้ำหนักมากกว่าหนึ่งตัน 
ปลากระเบนปีศาจในอ่าวแคลิฟอร์เนีย (ทะเลคอร์เตส) มีรายงานว่ากระโดดได้สูงกว่า 2 เมตร
ซึ่งพฤติกรรมในการกระโดดนี้ยังไม่ทราบถึงสาเหตุ แต่สันนิษฐานว่า อาจเป็นการกระโดดเพื่อต้อนอาหารซึ่งได้แก่ ปลาขนาดเล็ก หรือเคย ให้ตกใจ และรวมกลุ่มอยู่ในฝูงของปลากระเบนปีศาจที่อยู่ตรงกลาง เพื่อง่ายต่อการกินเป็นอาหาร เพราะการกระโดดจะเป็นการกระโดดของปลาที่อยู่ด้านข้างฝูง หรืออาจเป็นไปได้ว่าเป็นการแสดงออกซึ่งความสนุกเท่านั้น
การจำแนก.
แบ่งออกได้ 12 ชนิด (บางข้อมูลแบ่งได้ 9 ชนิด)
ชลธิชา นวมสุคนธ์

ชลธิชา โลหะชาละ (เกิด 17 พฤศจิกายน พ.ศ. 2526) ชื่อเล่น จอย เป็นนักแสดง ดีเจและพิธีกรชาวไทย
ผลงาน.
ดีเจ.
ในปัจจุบัน.
EAZY FM 102.5 ช่วง EAZY TRENDING ทุกวันจันทร์-ศุกร์ เวลา 20:00 - 23:00 น.
กลุ่มอาการเบ็ควิท-ไวเดอมานน์

กลุ่มอาการเบ็ควิท-ไวเดอมานน์  เป็นความผิดปกติแต่กำเนิดอย่างหนึ่งส่วนใหญ่ปรากฏอาการให้เห็นตั้งแต่แรกเกิดทำให้มีอวัยวะบางส่วนใหญ่ผิดปกติและเพิ่มความเสี่ยงต่อการเป็นมะเร็ง แรกเริ่มแล้ว Dr. Hans-Rudolf Wiedemann เสนอให้ใช้คำว่า exomphalos-macroglossia-gigantism syndrome (EMG syndrome, กลุ่มอาการสะดือโป่ง-ลิ้นใหญ่ผิดปกติ-รูปร่างโตเหมือนยักษ์) เพื่อเรียกชื่อกลุ่มอาการที่ทำให้ผู้ป่วยมีอาการสามอย่างพร้อมกันข้างต้น ต่อมาจึงถูกเรียกชื่อเป็นกลุ่มอาการเบ็ควิท-ไวเดอมานน์ หลังจาก Prof. John Bruce Beckwith ได้เก็บข้อมูลเพิ่มเติมด้วยการชันสูตรศพพบว่าผู้ป่วยกลุ่มนี้ส่วนหนึ่งมีต่อมหมวกไตโตกว่าปกติมาก ลักษณะที่พบบ่อยในผู้ป่วย BWS ได้แก่ ลิ้นใหญ่ผิดปกติ ทารกตัวใหญ่ผิดปกติ มีความบกพร่องของผนังหน้าท้องในแนวแกน (เช่น สะดือจุ่น สะดือโป่ง กล้ามเนื้อหน้าท้องอ่อนตัว) หูผิดปกติ และมีน้ำตาลต่ำแรกเกิด
ลามะ

ลามะ (อังกฤษ: Lama, ทิเบต :བླ་མ་) เป็นคำนำหน้าชื่อ สำหรับพระภิกษุชาวทิเบต มีความหมายคล้ายกับคำในภาษาสันสกฤตว่า คุรุ ในอดีตคำนี้ใช้สำหรับ อาจารย์ผู้ที่น่านับถือในทางจิตวิญญาณ หรือ หัวหน้าของพระราชวงศ์ในทิเบต ปัจจุบันใช้กับพระภิกษุ แม่ชี หรือ ผู้ที่ได้ฝึกฝนจิตใจจนบรรลุการยกระดับทางจิตวิญญาณแล้ว ยังใช้เป็นส่วนหนึ่งของชื่อ เช่น องค์ดาไลลามะ ปันเชินลามะ อันเกี่ยวเนื่องกับการกลับชาติมาโปรด
ในนิกายวัชรยาน ลามะหมายถึงผู้ฝึกและผู้เชี่ยวชาญในการปฏิบัติ ผู้ปรารถนาความสำเร็จในการฝึกฝนพุทธโยคี หรือผู้เชี่ยวชาญและได้ฝึกฝนการใช้วิธีทางโยคะ โดยทั้งหมดเกี่ยวเนื่องกับการปฏิบัติและมุ่งเน้นไปในการปฏิบัติ ซึ่งมีความหมายแตกต่างจากคำว่า คุรุ ที่มุ่งไปทางการศึกษา
เดอร์ตีไดอานา

เดอร์ตี เดียน่า  เป็นเพลงของศิลปินชาวอเมริกันไมเคิล แจ็กสัน เป็นเพลงที่เก้าจากอัลบั้มสตูดิโอชุดที่เจ็ด "แบด" ออกจำหน่ายโดยอีพิกเรเคิดส์ เมื่อวันที่ 18 เมษายน ค.ศ. 1988 เป็นเพลงที่นำเสนอเสียงฮาร์ตเตอร์ร็อคคล้ายกับ "บีตอิต" จากอัลบั้ม ทริลเลอร์ (1982) และกีตาร์โซโล่ที่เล่นโดย สตีฟ สตีเวนส์ 
เพลงแต่งโดยไมเคิล แจ็กสัน โปรดิวซ์โดยควินซี โจนส์ร่วมกับแจ็กสัน เป็นเนื้อเพลงที่เกี่ยวกรุ๊ปปีส์ (groupies) "Dirty Diana" มีจังหวะปานกลางและมีการเล่นในคีย์ของ G มิเรอร์
"Dirty Diana" ได้รับการชื่นชมจากนักวิจารณ์ดนตรีร่วมสมัย เป็นเพลงที่ประสบความสำเร็จในเชิงพาณิชย์ทั่วโลกในปี ค.ศ. 1988 ขึ้นชาร์ตอันดับ 1 ของบิลบอร์ดฮอต 100 ในสหรัฐอเมริกา เพลงยังติดท็อป 10 ในหลายประเทศเช่น สหราชอาณาจักร ฝรั่งเศส อิตาลี และนิวซีแลนด์ ในปี 2009 หลังจากการเสียชีวิตของแจ็กสันในเดือนมิถุนายน เพลงได้กลับเข้ามาใหม่ในชาร์ตเนื่องจากยอดขายดาวน์โหลดดิจิทัล มิวสิกวิดีโอสำหรับเพลง "Dirty Diana" ได้รับการถ่ายทำต่อหน้าผู้ชมสดและเปิดตัวในปี ค.ศ 1988
รายชื่อเพลง.
<templatestyles src="Col-begin/styles.css"/>
ชาร์ต.
ชาร์ตประจำสัปดาห์.
<templatestyles src="Col-begin/styles.css"/>
เทศบาลตำบลบางปู (จังหวัดสมุทรปราการ)

เทศบาลตำบลบางปู เป็นเทศบาลตำบลแห่งหนึ่ง ตั้งอยู่ในเขตอำเภอเมืองสมุทรปราการ จังหวัดสมุทรปราการ 
ประวัติ.
เดิมเทศบาลตำบลบางปูมีฐานะเป็น สุขาภิบาลบางปู ได้รับการจัดตั้งตามประกาศกระทรวงมหาดไทยเมื่อวันที่ 2 สิงหาคม พ.ศ. 2508 รวมระยะเวลาในการเป็นองค์กรปกครองส่วนท้องถิ่นรูปแบบสุขาภิบาลถึง 33 ปี 9 เดือน 23 วัน มีนายประสิทธิ์ จังประเสริฐ เป็นประธานกรรมการสุขาภิบาลคนแรก และนายสด ชูไสว เป็นประธานกรรมการสุขาภิบาลคนสุดท้าย
ต่อมารัฐบาลมีนโยบายส่งเสริมการกระจายอำนาจสู่ท้องถิ่นมากขึ้น จึงได้ตราพระราชบัญญัติเปลี่ยนแปลงฐานะของสุขาภิบาลเป็นเทศบาลโดยประกาศในราชกิจจานุเบกษา เล่ม 116 ตอนที่ 9 ก วันที่ 24 กุมภาพันธ์ พ.ศ. 2542 มีผลทำให้สุขาภิบาลบางปูได้รับการจัดตั้งเป็น เทศบาลตำบลบางปู เมื่อวันที่ 25 พฤษภาคม พ.ศ. 2542
ภูมิศาสตร์.
ที่ตั้งและอาณาเขต.
เขตเทศบาลตำบลบางปูครอบคลุมพื้นที่ 4 ตำบลดังนี้
ลักษณะภูมิประเทศ.
เขตเทศบาลตำบลบางปูมีพื้นที่ประมาณ 63.5 ตารางกิโลเมตร มีลักษณะเป็นรูปสี่เหลี่ยมผืนผ้ายาวขนานไปกับฝั่งทะเลด้านตะวันออก มีถนนสุขุมวิทและคลองชลประทานผ่านกลางตลอดพื้นที่ โดยเริ่มตั้งแต่หลักกิโลเมตรที่ 29.250 ของถนนสุขุมวิท ไปจนถึงหลักกิโลเมตรที่ 51.150 แบ่งพื้นที่ออกเป็น 2 ส่วน คือ พื้นที่ฝั่งน้ำจืดคลองชลประทาน (ทิศเหนือ) มีรัศมีจากศูนย์กลางถนนสุขุมวิทออกไปโดยเฉลี่ยประมาณ 2 กิโลเมตร และพื้นที่ฝั่งน้ำเค็ม มีรัศมีจากศูนย์กลางถนนสุขุมวิทไปจดทะเลโดยเฉลี่ยประมาณ 1 กิโลเมตร
ประชากร.
ปัจจุบันในเขตเทศบาลตำบลบางปูมีประชากรทั้งสิ้น 119,500 คน
ศาสนา.
ภายในเขตเทศบาลตำบลบางปูมีวัด 11 แห่ง มัสยิด 1 แห่ง
การสาธารณสุข.
จากการที่พื้นที่เทศบาลมีการเจริญเติบโตด้านเศรษฐกิจอย่างรวดเร็ว ทำให้มีผลกระทบต่อสภาพการเปลี่ยนแปลงโครงสร้างเศรษฐกิจ สภาพแวดล้อม และประชากร โดยเฉพาะทำให้สภาวะสุขภาพอนามัยของประชากรเปลี่ยนไป แม้ว่าจะมีการขยายการบริการสาธารณสุขภายในพื้นที่เขตเทศบาล ซึ่งมีทั้งสถานพยาบาลของรัฐและเอกชนหลายแห่ง แต่เนื่องจากความต้องการใช้บริการของประชากรมีมาก เพราะมีแรงงานที่ทำงานในโรงงานอุตสาหกรรมและสถานประกอบการต่าง ๆ เป็นจำนวนมากที่ต้องการตรวจรักษาสุขภาพอนามัยอยู่เสมอ ในปัจจุบันการให้บริการด้านสาธารณสุขนับว่ายังไม่เพียงพอต่อความต้องการของประชาชน
โรงพยาบาลส่งเสริมสุขภาพตำบล.
ในพื้นที่เขตเทศบาลตำบลบางปูมีโรงพยาบาลส่งเสริมสุขภาพตำบลที่อยู่ในความดูแลของกระทรวงสาธารณสุข จำนวน 4 แห่ง คือ
เทศบาลตำบลบางปูได้อุดหนุนเครื่องเวชภัณฑ์และยาชนิดต่าง ๆ ให้แก่โรงพยาบาลส่งเสริมสุขภาพตำบลเหล่านี้เพื่อดูแลสุขภาพอนามัยของประชาชนในชุมชน
โรงพยาบาลเอกชน.
เทศบาลตำบลบางปูมีบริการของโรงพยาบาลเอกชนจำนวน 2 แห่ง ดังนี้
การสังคมสงเคราะห์.
เพื่อให้การสงเคราะห์แก่ประชากรในด้านต่าง ๆ มีมูลนิธิ จำนวน 4 แห่ง คือ
เกรโกริโอ อากลีไป อี ลาบายัน

เกรโกริโอ อากลีไป อี ลาบายัน (Gregorio Aglipay y Labayan) เป็นบาทหลวงนักชาตินิยมชาวฟิลิปปินส์ ผู้ก่อตั้งคริสตจักรฟิลิปปินส์อิสระหรือนิกายอากลีปายัน และเป็นบิชอปสูงสุดคนแรกของนิกายนี้
ลาบายันเกิดที่เมืองบาตัก อีโอโกส นอร์เตเมื่อ 5 พฤษภาคม พ.ศ. 2403 สำเร็จการศึกษาจากมหาวิทยาลัยซันโตโตมาส และโรงเรียนสอนศาสนธรรมบีกาน ลาบายันบวชเป็นบาทหลวงเมื่อ พ.ศ. 2432 ต่อมาเขาได้ประกาศจัดตั้งคริสตจักรฟิลิปปินส์อิสระเมื่อ 23 ตุลาคม พ.ศ. 2442 และแยกตัวเป็นอิสระจากวาติกันในเดือนสิงหาคม พ.ศ. 2445 หลังจากก่อตั้ง มีนักชาตินิยมฟิลิปปินส์เข้าร่วมเป็นอันมาก ลาบายันได้เป็นบิชอบสูงสุดของนิกายนี้จนเสียชีวิตใน พ.ศ. 2483
นอกจากนั้น ลาบายันยังเป็นตัวแทนคณะบาทหลวงในกองทัพปฏิวัติชาวพื้นเมืองฟิลิปปินส์ในสงครามฟิลิปปินส์-สหรัฐอเมริการะหว่าง พ.ศ. 2441 – 2443 ทำให้ได้รับการยกย่องว่าเป็นวีรบุรุษของชาติ
ใน พ.ศ. 2478 ลาบายันได้ลงสมัครรับเลือกตั้งประธานาธิบดีเครือจักรภพฟิลิปปินส์ในตำแหน่งรองประธานาธิบดีแต่ไม่สำเร็จ หลังจากบิชอบองค์นี้มรณภาพแล้ว ชาวฟิลิปปินส์ที่นับถือนิกายนี้ได้หันมาอยู่ในสังกัดสันตะปาปาแห่งกรุงโรมผ่านทางคริสตจักรอีปิสกอปัลอเมริกัน
ท่าอากาศยานโอบิฮิโระ

ท่าอากาศยานโอบิฮิโระ หรือ ท่าอากาศยานโทกาจิโอบิฮิโระ (#เปลี่ยนทาง (IATA: OBO, ICAO: RJCB)) เป็นท่าอากาศยานตั้งอยู่ทางทิศใต้ของเมืองโอบิฮิโระ เกาะฮกไกโด ประเทศญี่ปุ่น
บางปู (แก้ความกำกวม)

บางปู อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หมึกฮัมโบลต์

หมึกฮัมโบลต์, หมึกจัมโบ หรือ หมึกบินจัมโบ  หรือ เดียโบลโรโฆ ("ปีศาจแดง"); ชื่อวิทยาศาสตร์: "Dosidicus gigas") เป็นหมึกประเภทหมึกกล้วยชนิดหนึ่ง เป็นหมึกกล้วยที่มีขนาดใหญ่ชนิดหนึ่ง จัดเป็นหมึกเพียงชนิดเดียวเท่านั้นที่อยู่ในสกุล "Dosidicus"
หมึกฮัมโบลต์มีความยาวได้ถึง 9 ฟุต มีน้ำหนักได้ถึง 150 ปอนด์ มีรูปร่างเพรียวยาว อ้วนป้อมออกด้านข้าง มีหนวดทั้งสิ้น 8 หนวด โดยมี 2 เส้นยาว ที่มีอวัยวะเหมือนฟันแหลมคมข้าง ๆ ปุ่มดูด ซึ่งมีไว้สำหรับจับและฉีกอาหาร มีดวงตากลมโตขนาดใหญ่
หมึกฮัมโบลต์กระจายพันธุ์ในมหาสมุทรแปซิฟิกด้านตะวันออก ตั้งแต่อเมริกาเหนือ เช่น ออริกอน, วอชิงตัน, บริติชโคลัมเบีย และอะแลสกา จนถึงอเมริกากลาง เช่น ทะเลกอร์เตซ จนถึงอเมริกาใต้ เช่น เปรู ชิลี 
หมึกฮัมโบลต์สามารถว่ายน้ำได้เร็ว 24 กิโลเมตรต่อชั่วโมง ด้วยวิธีการพ่นน้ำและใช้ครีบ สามารถเดินหน้าและถอยหลังได้ อีกทั้งสามารถเปลี่ยนสีลำตัวได้ตลอดเวลาตั้งแต่สีขาวจนถึงแดงเข้ม และดำน้ำได้ลึกถึง 1,000 ฟุต เพื่อพักผ่อน ย่อยอาหาร และหลบเลี่ยงสัตว์นักล่า
มีพฤติกรรมอยู่รวมกันเป็นฝูง ออกหากินบริเวณกลางน้ำทั้งเวลากลางวันและกลางคืน ออกหากินตลอดเวลา จะกินอาหารทุกที่เมื่อสบโอกาส ถือเป็นสัตว์ที่ต้องการแคลอรีมากที่สุดชนิดหนึ่งในทะเล มีพฤติกรรมแย่งอาหาร และกินแม้แต่พวกเดียวกันเอง เมื่อชาวประมงจับหมึกฮัมโบลต์ได้ ตัวแรกจะถูกหั่นออกเป็นชิ้น ๆ แล้วโยนลงทะเล เพื่อใช้เป็นเหยื่อล่อหมึกตัวอื่น ๆ ให้ตามมา เมื่อหมึกตัวหนึ่งจับอาหารได้จะพ่นหมึกออกมา หมึกตัวอื่น ๆ ก็จะเข้ามารุมล้อมแย่งกิน และเมื่อจับอาหารได้ชิ้นใหญ่กว่าปากของตัวเอง จะใช้หนวดดูดและใช้ปากที่แหลมคมเหมือนปากนกแก้ว ฉีกอาหารเป็นชิ้น ๆ ให้พอกับคำ 
หมึกฮัมโบลต์เมื่อแรกเกิดมีความยาวเพียง 1.8 นิ้ว แต่สามารถโตได้ถึง 7 ฟุต ด้วยเวลาเพียง 2 ปี นับว่าเป็นอัตราการเจริญเติบโตที่เร็วมากชนิดหนึ่งในบรรดาสัตว์ทั้งหมด แต่อายุขัยยังไม่เป็นที่ทราบแน่ชัด คาดว่าประมาณ 1-2 ปี
หมึกฮัมโบลต์นับว่าเป็นสัตว์นักล่าที่สมบูรณ์แบบมากชนิดหนึ่งในทะเล เป็นสัตว์ที่ฉลาดและคล่องแคล่วว่องไว อีกทั้งมีหนวดที่แข็งแรงและแหลมคมเป็นอาวุธ ถือเป็นสัตว์ทะเลอีกชนิดหนึ่งที่สามารถทำร้ายโจมตีมนุษย์ได้ สามารถใช้หนวดดึงบ่าของนักประดาน้ำให้หลุดและลากลงไปในที่ลึกได้ หากสวมชุดประดาน้ำแบบธรรมดาไม่มีเครื่องป้องกันแบบเดียวกับเครื่องป้องกันปลาฉลาม จะถูกทำอันตรายจากปากและหนวดได้เหมือนกับการกัดของสุนัขขนาดใหญ่อย่างเยอรมันเชเพิร์ด จนมีเรื่องเล่าขานกันในหมู่ชาวประมงแถบทะเลกอร์เตซว่าหมึกฮัมโบลต์ทำร้ายและกินมนุษย์เป็นอาหาร ในเดือนธันวาคม ค.ศ. 2009 มีนักประดาน้ำ 3 คน เสียชีวิตในทะเลกอร์เตซ โดยศพถูกคลื่นซัดขึ้นฝั่งพบว่าชุดประดาน้ำฉีกขาด และเปื้อนไปด้วยหมึก และภายหลังพิสูจน์ว่าเป็นหมึกจากหมึกฮัมโบลต์
หมึกฮัมโบลต์จัดเป็นหมึกอีกชนิดหนึ่งที่นิยมรับประทานและบริโภคกันอย่างมากเช่นเดียวกับหมึกและมอลลัสคาชนิดอื่น ๆ มีมูลค่าในการตลาดสูงมาก โดยเฉพาะในทวีปเอเชีย มีอัตราการส่งออกสูงถึง 500,000 ตัน ในแต่ละปี
จมื่นมานิตย์นเรศ (เฉลิม เศวตนันทน์)

จมื่นมานิตย์นเรศ ชื่อเดิม เฉลิม เศวตนันทน์ นักแสดงในภาพยนตร์ของรัฐบาลไทย "เลือดทหารไทย" สร้างโดย ภาพยนตร์เสียงศรีกรุง และเป็นบิดาของ อดีศักดิ์ เศวตนันทน์ (คู่ชีวิต สวลี ผกาพันธุ์ ศิลปินแห่งชาติ พ.ศ. 2532) 
ผู้ประพันธ์เนื้อเพลงรำวงมาตรฐานประจำชาติ 4 เพลง "งามแสงเดือน ,ชาวไทย ,รำซิมารำ และ คืนเดือนหงาย" รวมทั้ง"เพลงปลุกใจ" ตลอดจนเพลงจังหวะลีลาศของกรมโฆษณาการ
วัยเด็ก.
เกิดเมื่อวันที่ 11 สิงหาคม พ.ศ. 2442 (เข้าใจว่าเกิดที่ บ้านเจ้าคุณตา ซอยรามบุตรี ตรงข้ามบ้านของหลวงบุณยมานพพานิช/อรุณ บุณยมานพ หรือบ้านหม่อมเส็ง) บุตรของ พระยามหามนตรีศรีองครักษ์สมุห (เจริญ เศวตนันทน์) เจ้ากรมพระตำรวจในขวา กับ คุณหญิงกลิ่น ที่อยู่ บ้านสี่แยกคลองมอญ ฝั่งเหนือ เชิงสะพานวัดเครือวัลย์วิหาร (สะพานธรรมสารโสภณ)
เข้าเรียนที่โรงเรียนทวีธาภิเศก แล้วต่อที่โรงเรียนสวนกุหลาบ ได้เรียนดนตรีไทยกับหลวงประดิษฐ์ไพเราะ และโน้ตสากล กับพระยาวารสิริ (เอวัน วารสิริ) ก่อนเข้าโรงเรียนมหาดเล็กหลวง
จมื่นมานิตย์นเรศ ถึงแก่กรรมเมื่อวันที่ 11 กันยายน พ.ศ. 2510